source: CulturaX

text: Լա Լիգայի նախագահ. «Վստահ եմ՝ Ռոնալդուն անմեղ է, իսկ նրա հեռանալը մեծ կորուստ կլինի» Լա Լիգայի նախագահ. «Վստահ եմ՝ Ռոնալդուն անմեղ է, իսկ նրա հեռանալը մեծ կորուստ կլինի» Իսպանական Լա Լիգայի նախագահ Խավյեր Տեբասը իր կարծիքն է հայտնել «Ռեալի» հարձակվող Կրիշտիանու Ռոնալդուի՝ հարկային մեղադրանքների պատճառով Իսպանիայի առաջնությունը լքելու ցանկության մասին: «Ճանաչելով նրանց, ովքեր շրջապատում են Ռոնալդուին, եւ իմանալով նրանց պրոֆեսիոնալիզմի մասին, ես վստահ եմ, որ Ռոնալդուն անմեղ է: Մենք ապրում ենք այնպիսի ժամանակներում, երբ հարկային ծառայությունների մասին ցանկացած նորությունից հետո բոլորին անվանում են խարդախ: Վստահ եմ, որ Ռոնալդուն անմեղ է: Եթե հավատանք նրան, ինչ ես կարդացել եմ, նա ոչ մի հանցանք չի գործել: Ինչ ազդեցություն կարող է թողնել Ռոնալդուի՝ Իսպանիայի առաջնությունից հեռանա՞լը: Դա անհնար է չափել, բայց այն հսկայական կլինի: Հատկապես եթե խոսենք Լա Լիգայի՝ միջազգային արենայում զարգանալու մասին: Դա կլինի հսկայական եւ անդառնալի կորուստ կլինի», - Տեբասի խոսքերն է մեջբերել AS-ը՝ հղում կատարելով La Sexta հեռուստաալիքին:


text: «Դուրս մեր գրպանից» շարժման անդամ. Նախագահը չխոսեց վարորդներին հուզող թիվ մեկ խնդրի մասին «Դուրս մեր գրպանից» նախաձեռնության համակարգող խորհրդի անդամ Արսեն Պետրոսյանի խոսքով, ուրբաթ օրն անցկացրած խորհրդակցությանը նախագահ Սերժ Սարգսյանը չխոսեց տուգանքների չափերի եւ իրենց վաստակած գումարի անհամապատասխանության մասին: «Տուգանքները ընդամենը միջոց են նպատակին հասնելու համար, տուգանելը մեր նպատակը չէ», - ուրբաթ օրը նշել է Սերժ Սարգսյանը, երբ ճանապարհային երթեւեկության գլխավոր պատասխանատուներին հրավիրել էր Բաղրամյան 26՝ հանձնարարություններ տալու, «արդարության հետ կապված» խնդիրները լուծելու համար։ Նախագահն առաջարկել է խախտումների ակտերի բողոքարկման եւ վերանայման գործընթացը դյուրացնել, վերանայել «հատուկ համարանիշներ» օգտագործողների շրջանակը, հաշվառել պետական մարմիններին հատկացված բոլոր համարները, բացահայտել ակտերի առաքման փոստային հասցեներում կատարված անհիմն փոփոխությունները, ներդնել պակաս վտանգավոր խախտումների տուգանքները զգուշացումներով փոխարինելու համակարգ եւ այլն. - «Պարզ է, որ սա մարդկանց պետք է նյարդայնացնի, սա շատ ակնհայտ է չէ՞: Եթե բարձրաստիճան պաշտոնյաների բարեկամները կամ ընտանիքի անդամները երթեւեկում են այնպիսի ավտոմեքենաներով, որոնց համարանիշները վերցված են մեկ այլ մեքենաներից, անհասկանալի է»: Վարորդների իրավունքների համար պայքարող «Դուրս մեր գրպանից» նախաձեռնության համակարգող խորհրդի անդամ Արսեն Պետրոսյանը «Ազատության» հետ զրույցում ասաց, որ մի պահ ոգեւորվել էր Սարգսյանի ելույթով, բայց հետո նկատել՝ նախագահը չխոսեց վարորդներին հուզող թիվ մեկ խնդրի՝ տուգանքների չափերի եւ իրենց վաստակած գումարի անհամապատասխանության մասին. - «Նախագահը ես կուզենայի, որ անդրադառնար սոցիալական խմբերի հետ կապված, աշխատավարձի չափի հետ կապված լիներ այդ տուգանքների չափը: Ինչպես ինձ է թվում, դա հերթական ժողովրդի աչքին թոզ փչելն է սահմանադրական փոփոխություններից առաջ»: Նույն խնդրի մասին էին խոսում նաեւ «Ազատության» զրուցակից մյուս վարորդները: «Անհեթեթություն ա... Էդ օրենքը հնարողը ո՞վ ա: Ինչի՞ հիման վրա են դնում, օրինակ, 5 հազար դրամ, 10 հազար դրամ: Նվազագույն աշխատավարձը 50 հազար ա, 50 հազարով ո՞նց կարաս հարմարվես», - ասաց նրանցից մեկը: Վարորդներին նյարդայնացնում են նաեւ «կարմիր գծերը». - «Ամբողջ քաղաքը կարմիր գծերով պատեցին, իսկ տաքսու վարորդներին ընդհանրապես տեղ չեն տալիս»: «Մասնագետների հետ պետք է խորհրդակցել, տեսնել, արդյո՞ք մեր ճանապարհներին, մեր մայրուղիներին մենք մոտեցել ենք ուշադիր եւ այդ բոլոր գծանշաններն արել ենք կարգուկանոն ու հարմարավետություն ապահովելու համար, թե՞ ուղղակի արել ենք, որպեսզի ավելի շատ խախտումներ լինեն», - ասել էր Սերժ Սարգսյանը։ «Դուրս մեր գրպանից» նախաձեռնության ներկայացուցիչ Արսեն Պետրոսյանը հարցի պատասախանն ունի. ճանապարհները, ըստ նրա, լի են «ծուղակներով», երբ վարորդներն ակամա խախտումներ են թույլ տալիս, իսկ նախագահ Սարգսյանը դրանք վերցնելու մասին հստակ հանձնարարություն այդպես էլ չի տվել։


text: Որակյալ կադրերի սով, կամ այն դիրքում ենք, որին արժանի ենք - Հետք - Լուրեր, հոդվածներ, հետաքննություններ Որակյալ կադրերի սով, կամ այն դիրքում ենք, որին արժանի ենք 18:30, 9 հոկտեմբերի, 2017 Չնայած Հայաստանի հավաքականը երեկ նույնիսկ վերջին րոպեներին կարող էր հաղթանակ կորզել ղազախների հետ արտագնա հանդիպմանը, պիտի խոստովանենք, որ հավասար խաղ ընթացավ, ու արդյունքն արդարացի է: Այս մասին հետխաղյա ասուլիսում նշել է նաեւ հավաքականի գլխավոր մարզիչ Արթուր Պետրոսյանը: Ցավալի է, բայց մարտին կայացած երեւանյան խաղի համեմատ մեր թիմի նահանջն ակնհայտ էր: Ինչպես ասում է Պետրոսյանը, վիճակագրությունը չի խաբում: Դե ուրեմն, համեմատենք Երեւանի եւ Աստանայի մրցավեճերը: Հայաստանի հավաքականը Երեւանում ղազախների դարպասին հարվածել էր 3 անգամ, որից երկուսը հասել էին նպատակին, աչքի էին ընկել Մխիթարյանն ու Արասը, ղազախները 1 դիպուկ հարված էին կատարել, բայց անհաջող: Աստանայում թիմերն ավելի ակտիվ էին. մերոնք Լորիայի դարպասին հարվածեցին 6 անգամ, բայց հաջողության հասավ միայն Մխիթարյանի հարվածը 26-րդ րոպեին, իսկ հյուրերի 5 փորձից միայն Տուրիսբեկի հարվածից հետո 64-րդ րոպեին գնդակը մտավ Բեգլարյանի պաշտպանած ցանցը: Երեւանում դարպասի ուղղությամբ հայ ֆուտբոլիստները կատարել էին 7 հարված, Աստանայում՝ 4, իսկ ղազախները երկու դեպքում էլ 5-ական հարված են կատարել: Եթե Երեւանում գնդակին տիրելու տոկոսային հարաբերությունը 54-46 էր՝ հօգուտ մեր ընտրանու, ապա Աստանայում 55-45 էր՝ հօգուտ դաշտի տերերի: Երեւանում հայ ֆուտբոլիստների 462 փոխանցումներից ճշգրիտ է եղել 383-ը (83 %), մրցակցի պարագայում՝ 447-ից 362-ը (81 %): Աստանայում ղազախներն ավելի ճշգրիտ էին. 552 փոխանցումից նպատակին է հասել 454-ը (82 %), հայերի պարագայում՝ 381-ից 297-ը (78 %): Ինչպես հուշում են թվերը, երեկ Ղազախստանն ավելի լավ էր վերահսկում գնդակը: Խոսքը հատկապես երկրորդ կեսի մասին է, երբ ամբողջ 45 րոպեի ընթացքում մեր թիմը միայն 2 լավ պահ ունեցավ, այնինչ ղազախները առաջին կեսում զիջելուց հետո փորձում էին ամեն կերպ հետ բերել կորցրածն ու մրցակցին սեղմել էին վերջինիս կիսադաշտում: Առաջին կեսն անցավ փոխնիփոխ գրոհներով, ու երկու թիմերն էլ լավ հնարավորություններ ունեին: Սակայն մեր թիմի ստեղծած պահերն ավելի վտանգավոր էին: Դարպասը գրավելու հիանալի առիթներ կորցրին Մարկոսը, Մալաքյանը, Սիմոնյանը, Ադամյանը: Մասնավորապես, ակնհայտ էր վերջին երկուսի փորձի պակասը, որոնք հարվածեցին դարպասապահ Լորիայի վրա, իսկ ահա Հենոն Մարկոսի փոխանցումից հետո վարպետության դաս տվեց բոլորին՝ ցույց տալով, թե ինչպես պետք է ընդառաջ դուրս եկած դարպասապահի վրայով նետել գնդակը: Սիմոնյանն ու Ադամյանը շատ էին վազում, անընդհատ պայքարի մեջ էին, բայց չմոռանանք, որ մրցակիցն իր կարգով բարձր չէր ու խաղալու հնարավորություն էր տալիս առջեւի գծի մեր ֆուտբոլիստներին: Այդուհանդերձ, շատերը երկրորդ կեսում սպասում էին գրոհի թեւում տեսնել Տիգրան Բարսեղյանին, բայց դա տեղի չունեցավ, քանի որ Պետրոսյանը ստիպված փոխարինեց հոգնած Մարկոսին, Մալաքյանին ու Միքայելյանին: Մարկոսն արդեն 33 տարեկան է, առիթ ունեցել ենք նշելու, որ նրա արագությունն այլեւս այն չէ, 90 րոպե բարձր տեմպով նա չի կարողանում հանդես գալ, չնայած դաշտը տեսնելու, նուրբ փոխանցումներ կատարելու ունակությունն ու հեռվից դիպուկ հարվածները բրազիլացու խաղի անբաժան մասն են ու տարիքի հետ չեն կարող նվազել կամ կորել: Ի տարբերություն Մարկոսի՝ 27-ամյա Էդգար Մալաքյանի՝ ընդամենը 60 րոպե խաղալը տարիքի հետ որեւէ առնչություն չունի, խնդիրը ֆիզպատրաստությունն է: Ընդհանրապես, ֆունկցիոնալ բավարար պատրաստվածությունը խրոնիկ հիվանդություն է հայկական ֆուտբոլում: Երեկ մերոնք բավականին ծանր էին գործում, վարպետության ու փորձի պակասը համակցվում էր հոգնածության հետ: Օրինակ՝ հենակետային Արտակ Գրիգորյանը, որը հատկապես հակագրոհելիս կենտրոնով անցումներ կատարելու հաջող փորձ ունի ու որպես ֆուտբոլային մշակ պարբերաբար հերկում է դաշտը երկայնքով, թվում է, թե երեկ պիտի լիներ ընկերներին իր հետեւից տանողներից մեկը, բայց զբաղված էր առավելապես պաշտպանական գործողություններով: Փոխարինման մտած Կամո Հովհաննիսյանն էլ, ընդհանրապես, տապալեց հանդիպումը: Այս ֆուտբոլիստը ժամանակին հեռանկարային էր համարվում, բայց բոլորիս աչքի առաջ հետընթաց է ապրել: Փոխանցումների թիմային խոտանի, գնդակի կասեցման, մշակման ու վարման ցածր վարպետության մասին չենք խոսում: Չնայած երեկվա մրցավեճը մարզական առումով ոչինչ չէր որոշում, նույնիսկ թիմերի դասավորությունը չէր փոխվելու դրա արդյունքից, սպասելի էր, որ մեր մարզչական շտաբը կտրուկ փոփոխությունների չի դիմի, քանի որ ցանկացած պաշտոնական խաղի արդյունք կարեւոր է: Սակայն կենտրոնական Արտյոմ Միքայելյանի նորամուտը հենց այդպիսին կարելի է որակել: 26-ամյա խաղացողի հուզմունքն ու միջազգային փորձի պակասը զգացվեցին հատկապես խաղի մեկնարկին: Պատահական չէ, որ երբ Հենոյի գոլից հետո ղազախները «նստեցին» մեր կիսադաշտում, ապա պատկերն անփոփոխ մնաց երկրորդ կեսում, պաշտպանության կենտրոնն ամրապնդելու ակնկալիքով Պետրոսյանը դաշտ դուրս բերեց 22-ամյա Անդոնյանին, որը Հարոյանի հետ խաղալու եւ ընդհանրապես ավելի մեծ միջազգային փորձ ունի: Հետահայաց, թերեւս, կարող ենք ասել, որ Միքայելյանի դիտարկումը դաշտում սխալ էր թեկուզ նրանով, որ նրա փոխարինմամբ մարզիչներն առջեւի գծի թարմ խաղացող դուրս բերելու լավ հնարավորություն կորցրին: Մյուս կողմից՝ նույն Մալաքյանին փոխարինած Հովհաննիսյանի փոխարեն կարող են ասպարեզ դուրս գալ Բարսեղյանը: Եթե Հենրիխին չհաշվենք, նաեւ հաշվի չառնենք Մարկոսին ու վնասվածքի պատճառով երկար ժամանակ շարքից դուրս մնացած Գեւորգ Ղազարյանին, որոնք եղել ու մնում են հավաքականի առանցքային դերակատարներ, ապա Հայաստանի ներկա հավաքականում կարող ենք առանձնացնել ընդամենը երկու ֆուտբոլիստի, ովքեր կայուն խաղ են ցուցադրում եւ հստակ աճ են գրանցել: Խոսքը 25-ամյա Վարազդատ Հարոյանի ու 27-ամյա Հովհաննես Համբարձումյանի մասին է: Հարոյանը հավաքականում խաղալու ավելի մեծ փորձ ունի, շատ օգտակար ու աշխատասեր ֆուտբոլիստ է, նույնը իր մասին ասել է տալիս Համբարձումյանը, որի աճին նպաստել է մակեդոնական «Վարդարում» խաղը: Բայց ոչ Հարոյանն ու Համբարձումյանը պաշտպանությունում, ոչ էլ Մխիթարյանը միջին գծում չեն կարող միայնակ սրբագրել իրենց կողքին հանդես եկող ընկերների թերացումները, գումարած, որ առանց մյուսների պատշաճ օգնության, նրանց խաղում նույնպես սխալները շատանում են: Հավաքականը հայտնվել է մի վիճակում, որի արմատները դուրս են իրենից: Ընդհանուր հայկական ֆուտբոլի համակարգային անկումն է բոլոր խնդիրների պատճառը: Ֆուտբոլի մանկապատանեկան դպրոցներում մարզումային, դաստիարակչական, սելեկցիոն թերացումներն ու սխալները հետագայում շարունակություն են ունենում նաեւ երիտասարդական ու վարպետ թիմերում, ինչի արդյունքում հավաքականները ստանում են ոչ որակյալ կադրեր: Ֆուտբոլիստների աճին, ինչպես նշվում է գրեթե ամեն օր, խանգարում է նաեւ ցածր որակի ներքին առաջնությունը, որին մասնակցում է ընդամենը 6 թիմ: Իբրեւ լուծում՝ տարբերակներից մեկը արտասահման տեղափոխվելն է, բայց դրա համար նախ պետք է անձնական լուրջ վերաբերմունք գործին, երկրորդ՝ Հայաստանից դուրս գալը դեռ չի նշանակում աճ, քանի որ դրսում ֆուտբոլիստը պարտավոր է բազմապատիկ ավելի քրտնաջան աշխատել՝ իր տեղը տվյալ թիմի հիմնական կազմում ունենալու համար, այլապես հաշված խաղերի հաշված րոպեներ մասնակցելուց հետո սկսում է ուրիշ թիմերի փնտրտուքն, ու, որպես կանոն, դեգերումն ավարտվում է Հայաստան վերադառնալով, այսինքն՝ շրջանը փակվում է: Եթե ազգային հավաքականում որակյալ կադրերի սով է, ապա կապ չունի, թե ով կլինի դրա գլխավոր մարզիչը: Նվիրվածության ու կամքի շնորհիվ ֆուտբոլիստները գուցե դրական արդյունքի հասնեն ավելի բարձրակարգ թիմերի հետ մեկ-երկու խաղում, բայց դրանք կլինեն առկայծումներ խավարի մեջ: Պետք է փոխել աշխատաոճն ու մտածելակերպը, հայկական ֆուտբոլին իսկապես վիրահատական միջամտություն է անհրաժեշտ: Թե ֆուտբոլիստները, թե մարզիչները, թե ակումբների ղեկավար կազմն ու ֆուտբոլի ֆեդերացիան ունեն իրենց բաժին անելիքը: Մեղքը սեփական անձից մեկ ուրիշի վրա գցելը, ինքն իրեն անսխալական համարելն ու գործելու փոխարեն մեծ-մեծ խոսելը, առողջ քննադատությունը սրերով ընդունելը միայն խորացնելու են այն ճահճացման պրոցեսը, որին բոլորս ականատես ենք ներկայում: Հ.Գ. ԱԱ-2018-ի ընտրական 5-րդ խմբի վերջին տուրում Լեհաստանը 4-2 հաշվով տանը հաղթեց Մոնտենեգրոյին, իսկ Դանիան 1-1 խաղաց Ռումինիայի հետ: Մրցաշարային աղյուսակի վերջնական տեսքն այսպիսին է: Մենք այն հորիզոնականում ենք, որին արժանի ենք: Հայի բախտից բողոքել հաստատ չենք կարող: Լեհաստանը կմեկնի Ռուսաստան, իսկ Դանիան կմասնակցի փլեյ-օֆ փուլին եւ կփորձի անցումային խաղերում ուղեգիր նվաճել:


text: Գարդասիլ` միֆերն ու իրականությունը - Mediamax.am Հասարակություն | Դեկտեմբեր 5, 2017 10:51 13097 դիտում Գարդասիլ` միֆերն ու իրականությունը Հայաստանում մեկնարկել է մարդու պապիլոմա վիրուսի դեմ պատվաստման ծրագիրը, որի մասին արդեն պատմել ենք: Vaccine հանդեսի գլխավոր խմբագրի դիտարկումները եւ այլ փորձագետների գնահատականները մատնանշում են, որ հոդվածի մեթոդաբանությունն ունի լուրջ թերություններ, որոնց առկայությունը հոդվածը դարձնում է չհիմնավորված: «Որպես միջազգային հեղինակավոր հանդես՝ մենք մեր պարտքն ենք համարում հանել հոդվածը հետագա տարածումից եւ զգուշացնել այդ մասին հանրությանը»,- ասված է հետազոտության մասին հոդվածը հեռացնելու Vaccine հանդեսի հիմնավորման մեջ: 2016 THE ORIGINAL SKEPTICAL RAPTOR հանդեսի էլեկտրոնային տարբերակում կարդում ենք նաեւ, որ պատվաստումների վտանգավորության մասին (տես վերը նշված երկու հոդվածները) հետազոտություններ իրականացրած Բրիտանական Կոլումբիայի համալսարանի հետազոտողներ Քրիստոֆեր Ա. Շոուն եւ Լուսիա Տոմլենովիչը գիտական հանրությանը հայտնի են որպես հակապատվաստումային, մասնավորապես, հակագարդասիլ շարժման կողմից ֆինանսավորվող՝ վճարվող հետազոտողներ եւ ունեն բավական ամուր կապեր ամերիկյան Դվոսկին ընտանիքի եւ Կետլին Ֆոքս հիմնադրամների հետ: Հետագա ուսումնասիրությունը ցույց է տալիս, որ Դվոսկին ընտանիքի եւ Կետլին Ֆոքս հիմնադրամները ֆինանսավորել են նաեւ Քրիստոֆեր Ա. Շոուի եւ Լուսիա Տոմլենովիչի հետագա հետազոտությունները, որոնք կքննարկենք հոդվածում ավելի ուշ: Ի՞նչ են Դվոսկին ընտանիքի եւ Քեթլին Ֆոքս հիմնադրամները Դվոսկինների ընտանիքի հիմնադրամը բարեգործական ոչ առեւտրային կազմակերպություն է, որի ակտիվների հիմնական մասը պահվում է օֆշորային գոտիներում եւ գումարային ներդրումներում: Դվոսկինների ընտանիքի ֆոնդը Ալբերտ եւ Լիզ Քլեր Դվոսկիների բարեգործական ֆոնդն է: Այն 2001թ. գրանցվել է որպես ոչ առեւտրային ֆոնդ, որում արված միակ ներդրումը պատկանում է Դվոսկինների ընտանիքին: foundation's 990 form-ում արված վերջին ուսումնասիրությունը ցույց է տալիս, որ ֆոնդի ակտիվները հասնում են 3,5 միլիոն ԱՄՆ դոլարի: Դվոսկին ընտանիքի հիմնադրամի եւ Քեթլին Ֆոքս հիմնադրամի գործադիր տնօրենն ու նախագահն է Ալբերտ Դվոսկինը, իսկ նրա կինը՝ Կլարա Դվոսկինը Ազգային պատվաստումների ինֆորմացիոն կենտրոնի հակապատվաստումային խմբի (National Vaccination Information Center) խորհրդի անդամ էր մինչեւ 2015թ.: Այս մասին կա պնդում նաեւ CNN-ի The Money Behind the Vaccine Skeptics վերտառությամբ հոդվածում, որտեղ մանրամասն ներկայացվում է, թե ինչ ֆինանսական շարժեր կան Դվոսկին հիմնադրամի եւ այլ հակապատվաստումային կազմակերպությունների միջեւ: 2010թ. Դվոսկին հիմնադրամը կատարում է երկու նվիրատվություն American Foundation for University of British Columbia (UBC), գումարները փոխանցելով հենց Շոուին եւ Թոմլյենովիչին: Նվիրաբերած գումարը կազմում էր 25 000 դոլար, որից 10 000 ձեւակերպվում է որպես ընդհանուր ծախսեր: Հաջորդ նվիրատվությունը ուղղվում է ալյումինի տոքսիկ ծրագրի (Aluminum Toxicity Project) լաբորատոր ծախսերին, որը կազմում է 125 000 դոլար: Մեկ այլ՝ «Այստեղ են հակապատվաստումային շարժման թիկունքում կանգնած փողերը» Here's the Money Behind the Anti-Vaccine Movement հրապարակման համաձայն, 2011-2013 թթ. Դվոսկին հիմնադրամը Բրիտանական Կոլումբիայի համալսարանին փոխանցում է 950 000 դոլար հետազոտությունների համար, որոնցից մի քանիսը հստակ կապեր ունեն պատվաստանյութերում առկա այլումինիումի եւ նյարդաբանական խնդիրները քննող հետազոտությունների հետ: Արդյունքում, 2011թ. տպագրվում են «Նպաստե՞լ է արդյոք ալյումինի ադյուվանտը աուտիզմի տարածման մեծացմանը», «Պատվաստանյութերում ալյումինի ադյուվանտ: Անվտանգ է արդյոք» հոդվածները, իսկ 2012 թ. տպագրվում է «Ալյումինյում ադյուվանտի թունավոր եւ աուտոիմուննային մեխանիզմները մանկաբուժական պոպուլիացիայի վրա» վերտառությամբ հոդվածը: Այսպիսով, Դվոսկին հիմնադրամը առատորեն ֆինանսավորում է Բրիտանական Կոլումբիայի համալսարանի հետազոտողներին, որոնք էլ իրենց հերթին հրապարակում են հոդվածներ, որոնք իբրեւ թե փաստում են պատվաստումների վտանգավորությունն ու անարդյունավետությունը: 2010թ. Ալբերտ Դվոսկինը եւ նրա կին Քլեիր Դվոսկինը իրենց հիմնադրամի կողմից ֆինանսավորում են հակապատվաստումային քարոզչություն իրականացնող The Greater Good Movie վերնագրով ֆիլմը: 2010թ. հոկտեմբերի 30-ին Fox Business հեռուստաընկերության ինտերնետային կայքում լրագրող Ջոն Սթոսելը գրում է, որ պատվաստումների մասին իր թողարկումից հետո Քլեիր Դվոսկինը նամակ է գրել իր պրոդյուսերին, որում տիկին Դվոսկինն ամոթանք է տալիս պատվաստումներին կողմ հանդես եկող բոլորին՝ պատվաստումը համեմատելով Հոլոքոստի հետ, եւ նշում է, որ պատվաստումների միջոցով թունավորում է «մեր երեխաների ուղեղն ու իմունային համակարգը»: Անվտանգ են արդյո՞ք «Գարդասիլ» եւ «Ցերվարիքս» պատվաստանյութերում առկա ալյումինի ադյուվանտները Հաջորդ պնդումը, որին, ցավոք, հաճախ հղում են տալիս մի քանի հայ բժիշկներ, այն է, որ «պատվաստանյութերում առկա ալյումինի ադյուվանտներն անվտանգ չեն, ունեն բիոկայունություն եւ կարողանում են տեղաշարժվել գլխուղեղ՝ առաջացնելով նյարդաբանական լուրջ բարդություններ»: Վերը նշված փաստերում արդեն քննարկեցինք, թե ալյումինի ադյուվանտի վերաբերյալ ուսումնասիրությունների մի զգալի մասն ինչ ֆինանսական աջակցությամբ են իրականացվել, եւ ինչ քննադատության են ենթարկվել գիտական հանրության կողմից: Հատկանշական է, որ վերը նշված ուսումնասիրությունների, որն է՝ ալյումինի ադյուվանտի եւ աուտիզմի կամ ուղեղի այլ խնդիրների վերաբերյալ կատարած եզրակացությունների մասին Առողջապահության համաշխարհային կազմակերպության պատվաստանյութերի անվտանգության գլոբալ խորհրդատվական կոմիտեն (World Health Organization's (WHO) Global Advisory Committee) նույնպես ոչ արժանահավատ է որակում կատարված ուսումնասիրությունները՝ նշելով հետազոտություններում թույլատրված մեթոդաբանական սխալները: Առողջապահության համաշխարհային կազմակերպության Պատվաստանյութերի անվտանգության գլոբալ խորհրդատվական կոմիտեի 2012թ. Հունիսի 6-7 հանդիպման մասին զեկույցում կարդում ենք, որ Կոմիտեն քննարկելով պատվաստումների առաջ բերած հավանական խնդիրները, արված հրապարակումներն ու ուսումնասիրությունները, տալիս է եզրակացություն առ այն, որ պատվաստանյութերը, որոնք պարունակում են ալյումինի ադյուվանտներ, անվտանգ են եւ չեն առաջացնում խնդիրներ անգամ հղիների եւ նորածին երեխաների մոտ: Ի՞նչ է ալյումինի ադյուվանտը Ալյումինի տարբեր միացություններ բժշկության մեջ լայնորեն օգտագործվում են որպես պատվաստանյութերի իմունոլոգիական ադյուվանտներ, կոպիտ ձեւակերպմամբ՝ ալյումինի ադյուվանտները ալյումինի միացություններ են, որոնք պատվաստանյութերում օգտագործվում են որպես իմունախթանիչներ` թույլ են տալիս պատվաստումում պարունակվող հակածնի փոքր քանակով ստանալ իմուն բավարար պատասխան: Ալյումինի ադյուվանտները օտագործվել են ավելի քան 70 տարի միլիարդավոր պատվաստանյութերի չափաբաժիններում՝ ցուցաբերելով գերազանց անվտանգության ցուցանիշ (Butler et al., 1969; Edelman, 1980; Jefferson et al., 2004): Պատվաստանյութում օգտագործվող եւ մարդուն թույլատրելի ալյումինի ադյուվանտի առավելագույն քանակը Միացյալ Նահանգներում 0.85 միլիգրամն է մեկ չափաբաժնում, իսկ լիցենզավորված պատվաստանյութում ալյումինի ադյուվանտի թույլատրելի քանակը 0.125 -ից մինչեւ 0.85 միլիգրամ չափաբաժին Aluminum salts in vaccines—US perspective: Ալյումինը նաեւ ամենատարածված մետաղն է, որը առկա է շրջակա միջավայրում եւ ամենահաճախն է հանդիպում սննդում եւ ջրում: Կարո՞ղ են արդյոք «Գարդասիլ» եւ «Ցերվարիքս» պատվաստանյութերն ազդել մարդու վերարտադրողական ֆունկցիայի վրա՝ առաջացնելով անպտղություն 2016 թ. Ամերիկյան մանկաբույժների քոլեջի «Նոր մտահոգություններ մարդու պապիլոմա վիրուսի դեմ պատվաստանյութի մասին» զեկույցում մտահոգություն է հայտնում, որ «Գարդասիլը» կարող է ասոցացվել հազվադեպ պատահող, բայց շատ լուրջ խնդիր հանդիսացող՝ մարդու ձվարանների վաղաժամ անբավարարության (premature ovarian failure POF) հետ: (Այստեղ անհրաժեշտ է նշել, որ Ամերիկյան մանկաբույժների ակադեմիան, որը պարբերաբար հերքում է Ամերիկյան մանկաբույժների քոլեջի տարբեր հրապարակումներ, խորհուրդ է տալիս պատվաստել 11-12 տարեկան երեխաներին՝ ապահովագրելով նրանց հետագա վարակումներից: Ամերիկյան մանկաբույժների ակադեմիան, որն աշխարհի հեղինակավոր մանկաբուժական կազմակերպություններից մեկն է, արդյունավետ ու անվտանգ է որակում շուկայում առկա Գարդասիլ, Ցերվարիքս եւ Գարդասիլ-9 պատվաստանյութերը HPV Vaccine Recommendations): Քոլեջի մտահոգության աղբյուրը 2013-ին հրապարակված «Մարդու պապիլոմա վիրուսի դեմ պատվաստանյութ եւ ձվարանների վաղաժամ անբավարարություն. Ադյուվանտի պատճառով առաջացած աուտոիմուն/բորբոքային համախտանիշի այլ կողմը» հոդվածն է, որն այն մասին է, թե ինչպես երեք երիտասարդ աղջիկներ, որոնք ստացել են մարդու պապիլոմա վիրուսի դեմ պատվաստում, ունեցել են ձվարանների վաղաժամ անբավարարություն: Կատարված ուսումնասիրության համահեղինակներից մեկը դարձյալ Բրիտանական Կոլումբիայի համալսարանի հետազոտող Լուսիա Տոմլենովիչն է, իսկ ուսումնասիրության ֆինանսական աջակցությունն իրականացվել է Դվոսկին հիմնադրամի կողմից: Ուսումնասիրության «մեթոդ» բաժնում կարդում ենք, որ հավաքագրվել են տվյալներ երեք երիտասարդ աղջիկների մասին, որոնց մոտ գրանցել է երկրորդային դաշտանադադար՝ ՄՊՎ-ի դեմ պատվաստումից հետո: Վերլուծվել են պատվաստանյութի տիպը, քանակը, անձնական, կլինիկական եւ շիճուկաբանական հատկանիշները, վերլուծվել են նաեւ բուժման ռեակցիաները: Չնայած ֆինանսավորմանը, դեպքերի, որն է՝ ձվարանների վաղաժամ անբավարարության եւ պատվաստումների միջեւ պատճառահետեւանքային կապը հաստատելու համար չի իրականացվել լաբորատոր հետազոտություն, սակայն «եզրակացություն» բաժնում հետազոտողները գրում են, որ փաստաթղթավորել են ապացույցներ, որ մարդու պապիլոմա վիրուսի դեմ պատվաստումը կարող էր առաջացնել աուտոիմունային վիճակ՝ առաջացնելով հաշմանդամություն: Նրան նաեւ նշում էին, որ նման դեպքերի աճող քանակը եւ պատվաստանյութի ոչ երկարաժամկետ կլինիկական առավելության հաստատումը ՄՊՎ հանդեպ հանդիսանում է հանրային առողջապահության հարց եւ պահանջում է հետագա մանրակրկիտ հետազոտություն: Հաջորդ հետազոտությունը, որ օգտագործվել է Ամերիկյան մանկաբույժների քոլեջի զեկույցում «Մարդու պապիլոմա վիրուսի դեմ պատվաստմանը հետեւած ձվարանների վաղաժամ անբավարարություն պատանիների մոտ: Ընդհանուր պրակտիկայում դիտարկվող դեպքերի շարք» հետազոտությունն է: Ուսումնասիրությունը՝ վերնագրված դեպքերի շարք, անդրադարձել է միայն երեք 16, 18 եւ 16 տարեկան աղջիկների դեպքերին, որոնց մոտ ձվարանների վաղաժամ անբավարարությունը գրանցվել է պատվաստումից հետո: Հետազոտողները, չներկայացնելով որեւէ փաստարկված հիմնավորում եւ չկատարելով որեւէ աղբյուրի հղում, նշում են, որ «մինչ եւ հետ արտոնագրային ժամանակահատվածում կատարած հետազոտությունները ունեն ոչ բավարար հիմնավորում այն մասին, թե պատվաստանյութն անվտանգ է ձվարանների համար»: Երրորդ հետազոտությունը, որն օգտագործվել է Ամերիկյան մանկաբույժների քոլեջի կողմից, վերնագրված է «Առնետների մոտ պտղաբերության եւ պտղի զարգացման վրա տոքսիկ ազդեցության բացակայություն ՄՊՎ քառավալենտ պատվաստումից հետո»: Հետազոտություն իրականացվել է լաբորատոր պայմաններում, երկու խումբ առնետների մասնակցությամբ, որոնց ներարկվել է մարդու պապիլոմա վիրուսի դեմ պատվաստանյութի մարդու ամբողջական չափաբաժին: Հետազոտողները գրում են, որ լաբորատոր փորձարկումների արդյունքում գրանցված ցուցանիշները ցույց են տալիս ՄՊՎ-ի դեմ քառավալենտ պատվաստանյութը չունի ոչ մի բացասական հետեւանք լաբորատոր առնետների եւ նրանց սերունդների վրա: Չունենալով մարդու պապիլոմավիրուսի եւ մարդու ձվարանների վաղաժամ անբավարարության մասին որեւէ ապացուցողական հետազոտություն՝ Ամերիկյան մանկաբույժների քոլեջը հրապարակում է զեկույց, որում մտահոգություն է հայտնում որ «Գարդասիլ» պատվաստանյութը կարող է ունենալ ձվարանների վաղաժամ անբավարարություն առաջացնող հետեւանքներ: Այս զեկույցն էլ լայնորեն օգտագործվում է Հայաստանում մարդու պապիլոմավիրուսի դեմ պատվաստման դեմ հանդես եկող քաղաքացիների եւ որ ավելի մտահոգիչ է, մի շարք հայ բժիշկների կողմից, որպես հիմնավորում «Գարդասիլ» եւ «Ցերվարիքս» պատվաստանյութերի անարդյունավետ ու վտանգավոր լինելու մասին: Այս հանգամանք առավել հետաքրքիր է դառնում այն դեպքում, երբ Քոլեջն իր զեկույցն ավարտում է հետեւյալ եզրակացությամբ. «Քոլեջը հրապարակել է այս զեկույցը, որպեսզի մարդիկ, ովքեր դիտարկում եմ մարդու պապիլոմավիրուսի դեմ պատվաստվելու հանգամանքը, տեղյակ լինեն խնդիրների մասին, չնայած համոզիչ ապացույցներ ձվարանների դիսֆունկցիայի կամ վաղաժամ անբավարարության եւ պատվաստման միջեւ պատճառահետեւանքային կապ չկա»: Անվտանգ են արդյո՞ք մարդու պապիլոմավիրուսի դեմ պատվաստանյութերը՝ «Գարդասիլ» եւ երկվալենտ «Ցերվարիքս» 2006-ին ավելի քան 270 միլիոն դեղաչափ պատվաստանյութ է օգտագործվել մարդու պապիլոմա վիրուսի դեմ: Պատվաստանյութերի անվտանգության գլոբալ խորհրդատվական կոմիտեն պատվաստանյութերի անվտանգության հարցն ուսումնասիրել է առաջին անգամ 2007, այնուհետեւ 2008, 2009, 2013, 2014, 2015 թվականներին: Սկզբնական փուլում կոմիտեին հաղորդվել են ահազանգեր այն մասին, որ գրանցվել են անաֆիլակսիաներ եւ ուշագնացություններ: Անաֆիլակսիայի ռիսկը կանխորոշվել է մոտավորապես 1,7/1,000,000, իսկ ուշագնացությունները պատճառաբանվել են հետներարկումային սթրեսային վիճակներով: Որեւէ այլ անբարենպաստ հետպատվաստումային արդյունքներ չեն գրանցվել: Այս մասին ասվում է Համաշխարհային առողջապահության կազմակերպության Պատվաստանյութերի անվտանգության գլոբալ խորհրդատվական կոմիտեն 2017 թվականի հունիսին կայացած հանդիպման հաղորդագրությունում: 71 երկրում՝ ԱՄՆ-ում, Կանադայում, Գերմանիայում, Միացյալ Թագավորությունում, Դանիայում, Ավստրիայում, Ֆրանսիայում, Ավստրալիայում եւ այլն, կազմվել է ՄՊՎ-ի դեմ պատվաստումների ազգային օրացույց: Մարդու պապիլոմա վիրուսի դեմ այսօր շուկայում առկա են քառավալենտ «Գարդասիլ» (արտադրող՝ Merck & Co.) եւ երկվալենտ «Ցերվարիքս» (GlaxoSmithKline) անվանումներով պատվաստանյութերը: Պատվաստումների նպատակն է պաշտպանել օրգանիզմը պապիլոմավիրուսի 6, 11, 16 եւ 18 շճատիպերից, որոնք ունեն օնկոգեն հատկություն եւ առաջացնում են սեռական կոնդիլոմաների արգանդի պարանոցի քաղցկեղ: Սույն ուսումնասիրության նպատակն էր աղբյուրների ճշտման եւ ֆինանսական հոսքերի հետազոտման միջոցով հասկանալ ՄՊՎ-ի դեմ կատարվող պատվաստանյութերի վտանգավոր կամ անվտանգ լինելը: Աղբյուրների ստուգման արդյունքում չհանդիպեցինք գեթ մեկ հետազոտության, որը կապացուցեր պատվաստանյութի եւ պատվաստված մարդու մոտ գրանցված առողջական խնդիրների պատճառահետեւանքային կապը: Հետեւաբար, պնդումներն այն մասին, որ Գարդասիլը վտանգավոր է եւ առաջացնում է մահ, անպտղության, աուտոիմուն կամ այլ խնդիրներ, հիմնավոր չեն եւ չեն համապատասխանում իրականությանը: Հետազոտությամբ փորձեցինք ցույց տալ նաեւ, որ ահազանգ պարունակող հրապարակումներն անաչառ չեն կարող դիտարկվել, քանի որ ֆինանսավորվում են հատուկ հակապատվաստումային ֆոնդերի կողմից:


text: «Էրեբունի» ԲԿ-ում բացվել է վերակենդանացման նոր բաժանմունք - «Էրեբունի» բժշկական կենտրոն COVID-19 վարակի դեմ պայքարի շրջանակում «Էրեբունի» ԲԿ-ում բացվել է վերակենդանացման նոր բաժանմունք:Բաժանմունքը ստեղծված է առաջատար կլինիկաներում կիրառվող մոդելով: Այն «Էրեբունի» բժշկական կենտրոնի թվով երկրորդ վերակենդանացման բաժանմունքն է:Նոր բաժանմունքն ունի 20 մահճակալ: Նախատեսվում է, որ այստեղ տարեկան բուժում կստանա ավելի քան 1000 ծանր եւ ծայրահեղ ծանր հիվանդ: Վերակենդանացման նոր բաժանմունքը հագեցած է անհրաժեշտ բոլոր սարքավորումներով՝ ռենտգեն եւ ուլտրաձայնային ախտորոշիչ հետազոտության սարքերով, ինչպես նաեւ դիալիզի սարքով: Յուրաքանչյուր մահճակալ ապահովված է միջազգային չափորոշիչներին համապատասխան սարքավորումներով՝ անհատական թթվածնի մատակարարման կետով, արտածծման բացասական ճնշման համակարգով, արհեստական օդափոխության սարքով, մշտադիտարկման սարքավորումներով: Այս ամենը հնարավորություն է տալիս մշտապես հետեւել հիվանդների կենսական ցուցանիշներին եւ իրականացնել դինամիկ հսկողություն, իսկ անհրաժեշտության դեպքում արագ արձագանքել: Բաժանմունքի ներսում բժիշկներն արդեն հնարավորություն ունեն միանգամից մեծ էկրանի վրա տեսնել հետազոտության արդյուքները, պատկերները եւ օնլայն ռեժիմով կազմակերպել խորհրդատվություններ գործընկերների հետ, խնայելով ժամանակը՝ ճիշտ որոշումներ կայացնել հիվանդների բուժման ընթացքում:


text: Հ. Հ.ի քաղաքացի հրեաները ո՞ւր են, ի՞նչ կ'ընեն... - Keghart Դոկտ. Գէորգ Եազըճեան, Երեւան, 13 Հոկտեմբեր 2020 Թուրքիա-Ատրպէյճան- Իսրայէլ-ահաբեկիչ վարձկաններ եւ այլք (Փաքիստան, Աֆղանիստան...) դաշինքին դէմ հայ ազգի գոյամարտը Արցախեան (եւ ոչ միայն) ճակատներուն վրայ արդէն մտաւ իր երրորդ շաբաթը: Հ. Հ.ի ազգային ու կրօնական փոքրամասնութիւններէն եզիտիները, քիւրտերն ու ասորիները յստակօրէն յայտարարեցին իրենց դիրքորոշումը զիրենք հիւրընկալած ու քաղաքացիական բոլոր իրաւունքները շնորհած պետութեան նկատմամբ: Եզիտիները նոյնիսկ առանձին կամաւորական ջոկատով կը մասնակցին գոյամարտին, քիւրտերը վերջին օրերուն արդէն տուին նահատակ մը՝ ռազմաճակատ կամաւոր մեկնած ոստիկան մը: Եզիտիներն ու քիւրտերը Արցախեան ազատամարտին տասնեակներով նահատակ տուած են առ այսօր: Փոքրամասնութիւններուն մէջէն միայն հրեաներն են, որ քար լռութիւն կը պահեն: Հրեաներուն եւ Իսրայէլին վերաբերող ամէն աննշան հարցի վերաբերեալ հանդէս եկող տիկին Ռիմա Վարժապետեան-Ֆելլերը՝ «Հայաստանի հրէական համայնք» հասարակական կազմակերպութեան ղեկավարը շոգիացած է մէջտեղէն: Կը յուսանք, թէ պսակաձեւ ժահրի համավարակը չէ անոր անհետացման/մեկուսացման պատճառը... Իսկ ահա, թէ ինչ կը կարդանք ատրպէյճանական oxu.az ռուսալեզու կայքի 8 Հոկտեմբերի լուրերուն մէջ՝ «Ատրպէյճանի մէջ ապրող աշքենազի հրեաները կ'աղօթեն յաղթանակի համար» վերնագիրին տակ: «Ատրպէյճանի մէջ ապրող աշքենազի հրեաները այսօր (ընդգծումը ինձմէ է, պատճառը կը հասկնաք ամենէն վերջը – Գ. Ե.) հաւաքուեցան Պաքուի սինակոկին մէջ եւ աղօթք մատուցեցին Ատրպէյճանի Հանրապետութեան տարածքային ամբողջականութիւնը ապահովելու պայքարը շարունակող մեր քաջարի բանակի յաղթանակին համար:» «Մեր հայրենակից հրեաները Աստուծմէ մեծ յարգանքով ու անկեղծութեամբ խնդրեցին պատերազմի շուտափոյթ դադրեցումը, մեր հողերուն ազատագրութիւնը, մեր զինուորներուն ողջ-առողջ տուն վերադարձը, Ատրպէյճանի տարածքային ամբողջականութեան լիարժէք ապահովումը, եւ ցանկացան խաղաղութեան հաստատում մեր երկրին եւ ամբողջ աշխարհին մէջ:» Աղօթքի արարողութեան ժամանակ ելոյթ ունենալով, Ատրպէյճանի աշքենազիներու գլխաւոր ռապպի Շնէոր Սեկալը նշեց, որ մեր երկրի հրէական համայնքը միշտ զօրակցած է ատրպէյճանցի ժողովուրդին: «Մենք շատ կը սիրենք մեր հայրենիքը՝ Ատրպէյճանը: Զայն պաշտպանելը մեզի համար մեծ պատիւ է: Մենք՝ տարբեր ազգութիւններու եւ կրօններու ներկայացուցիչներս, կրնանք հանգիստ կեանք վարել եւ մեր մշակոյթն ու կրօնը ներկայացնել [այս երկրին մէջ]: Կ'աղօթենք Հայրենիքին համար մարտնչող իւրաքանչիւր զինուորի եւ ամբողջ բանակին համար: Առանց մեծ կորուստներու յաղթանակ կը խնդրենք Աստուծմէ: Կը հաւատանք, որ յաջորդ արարողութիւնը պիտի կատարենք ուղղակի Շուշիի մէջ» (բնագիրին մէջ՝ Շուշա է. ընդգծումը ինձմէ է – Գ. Ե.),– ըսաւ ան: Յիշեցնեմ, որ Պաքուի մէջ հրեաներու այս ձեռնարկին օրը, թերեւս ալ նոյն ժամերուն, մեր սրբարանը՝ Շուշիի Սուրբ Ամենափրկիչ (Ղազանչեցոց) հիասքանչ եկեղեցին քարուքանդ եղաւ ատրպէյճանական բանակի հարուածէն, շատ հաւանաբար Իսրայէլէն մատակարարուած անօդաչու թռչող սարքով կամ մէկ ուրիշ զէնքով: Մեկնաբանութիւնները կը ձգեմ ընթերցողներուն: Ռուսերէնէ թարգմանեց եւ նիւթը հրապարակման պատրաստեց Գէորգ Եազըճեան Յ. Գ. Նիւթը պատրաստ էր հրապարակման երբ Համացանցի ընկերէ մը ստացայ «Հայաստանի հրէական համայնք» հասարակական կազմակերպութեան 6 Հոկտեմբերի թուականը կրող յայտարարութիւնը՝ ուղղուած Իսրայէլի կառավարութեան՝ Ատրպէյճանի զինումը դադրեցնելու կոչով: Մեր համոզմամբ, այսքանը շա՜տ քիչ է... Տեսանիւթեր կան, ուր կը տեսնենք, որ Ատրպէյճանի հրեաներ կը կռուին ատրպէյճանական բանակ կչուող խաժամուժի շարքերուն մէջ: Առ այսօր չեմ լսած Հ. Հ.ի Զինուած Ուժերուն կամ Արցախի Պաշտպանութեան Բանակին մէջ թշնամիին դէմ կռուող հրեայի մը, ուր մնաց հրեայ նահատակի մը մասին:


text: Արցախի գանձերը. ոչ նյութական ժառանգություն՝ բանահյուսություն - Karevor.com 2020-10-14T11:55:03+04:00 11:55 չորեքշաբթի, 14 հոկտեմբերի, 2020 թ. ԿԳՄՍ նախարարությունը հաղորդագրություն է տարածել՝ ներկայացնելով Արցախի գանձերը՝ ոչ նյութական ժառանգությունը: «Եվրոպական առաջավոր երկրներում 19-րդ դարի սկզբից նկատվող ոչ նյութական մշակութային ժառանգության նկատմամբ հետաքրքրության աճն Արցախում արտահայտվել է բանահյուսական հնագույն նյութերի գրառմամբ: Ոչ նյութական մշակութային ժառանգության բացառիկ նմուշներից է 1889 թ. Շուշիում հրատարակված Մանուկ Աբեղյանի գրի առած հայոց ազգային վեպի՝ էպոսի երկրորդ պատումը՝ «Դավիթ եւ Մհեր» խորագրով: 19-րդ դարի 60-70-ական թվականները Արցախի բանահյուսության եւ բանագիտության սկզբնավորման առաջին շրջանն է: Արցախում բանահավաքչական աշխատանքների հիմքը դրել են տոհմիկ շուշեցի Բահաթրյան ընտանիքի անդամներ Առաքելը, Ալեքսանդրը եւ Գրիգորը: Բահաթրյանների գրառումներն ամենահինն են ոչ միայն Արցախում, այլեւ հայ ժողովրդական բանահյուսության մեզ հայտնի ամենավաղ գրառումներն են ընդհանրապես: Բնագրերի վաղեմության, բովանդակային եւ բարբառային առանձնահատկությունների արժանահավատության առումով այդ սկզբնաղբյուրների արժեքը անգնահատելի է: Երկրորդ շրջանն ընդգրկում է 19-րդ դարի 80-90-ական թվականները եւ 20-րդ դարի սկիզբը: Այս ժամանակաշրջանում բանահավաքչական լայն գործունեություն է ծավալել Շուշվա գավառի Խանածախ գյուղից Մակար Բարխուդարյանը, ով 1883 թվականին Թիֆլիսում հրատարակում է 189 զվարճապատումից բաղկացած «Պըլ-Պուղի» գիրքը: Բանահավաքչական մեծ աշխատանք են կատարել նաեւ բնիկ շուշեցի մելիքական ծագմամբ Կոստանդին Մելիք-Շահնազարյանը՝ հայտնի Տմբլաչի Խաչան, Վարանդայի Վերին Թաղավարդ գյուղից Արամ եւ Խաչիկ Դադյան եղբայրները: Այս շրջանում Արցախի բանահյուսության տարբեր ժանրերի նյութեր են թարգմանաբար հրատարակվել Ռուսաստանի ժողովրդական կրթության նախարարության Կովկասյան ուսումնական շրջանի վարչության հրատարակած հանդեսի հատորներում (Сборник материалов для описания местностей и племен Кавказа, кн, кн VI, VII, VIII, XIX, XXIV, Тифлис, 1888-1898): Իսկ 1896 թ. Շուշիում հիմնադրվում է հայոց ժողովրդագիտական առաջին պարբերականը՝ «Ազգագրական հանդեսը»՝ Երվանդ Լալայանի խմբագրությամբ»:


text: ՆԻԿՈԼ ՓԱՇԻՆՅԱՆ | ՈՒՍ-ՈՒՍԻ ՏՎԱԾ, ԱՌՅՈՒԾԻ ՆՄԱՆ > ՀՈԴՎԱԾՆԵՐ > ՈՒՍ-ՈՒՍԻ ՏՎԱԾ, ԱՌՅՈՒԾԻ ՆՄԱՆ ՈՒՍ-ՈՒՍԻ ՏՎԱԾ, ԱՌՅՈՒԾԻ ՆՄԱՆ 2008 թվականին տեղի ունեցած քաղաքական զարգացումները ցույց տվեցին, որ Հայաստանում դե ֆակտո այլեւս գոյություն չունեն ընտրովի պաշտոններ։ Նախագահի պաշտոնը նշանակովի է, թաղապետի պաշտոնը նշանակովի է, ԱԺ պատգամավորների պաշտոնները նշանակովի են, խորհրդարանի նախագահի պաշտոնը կրկին նշանակովի է։ Նշանակումներն իրականացնում է պոլիտբյուրոն, օլիգարխիան, մաֆիան։ Իսկ ընտրողները, քաղաքացիները, ովքեր գնում են ընտրությունների, ընդամենը ծխածածկույթի դեր են կատարում, խամաճիկային դերակատարում։ Ընդհանրապես, նման դեպքերում, երբ ընտրական ֆարսը հասնում է վերջնակետին, հաճախ տեղի ունեցածի մեղքը բարդվում է հանրության, քաղաքացիների վրա։ Այս տեսակետը, իհարկե, չի կարելի հիմնազուրկ համարել։ Բայց կա նաեւ մեկ ուրիշ խնդիր. արդյո՞ք մենք` ոչ իշխանական ուժերս, պատգամավորի, թաղապետի ոչ իշխանական թեկնածուներս ի վիճակի ենք քաղաքացուն, այն քաղաքացուն, որից ձայն ենք ակնկալում, ահա այս մարդկանց պաշտպանել բեսպրեդելից։ Արդյո՞ք մենք կարողանում ենք պաշտպանել այն մարդկանց, որոնց օլիգարխների սափրագլուխները պարտադրում են ցուցակագրվել։ Չենք կարողանում, եւ այդ մարդը, անկախ նրանից ընտրական տեղամասում է, փողոցում, թե իր տանը` միայնակ ու անպաշտպան է բեսպրեդելի առաջ։ Այո, եթե բեսպրեդելի զոհ դարձած մարդը բողոքելու ուժ ունենա, մի երկու թերթ այդ մասին կգրի, մի երկու եվրոխիյար այդ մասին զեկույց կգրի, ու վերջ։ Հետո էլի նա նույնքան անպաշտպան ու միայնակ կմնա բեսպրեդելի առաջ։ Այս ամենը չեմ ասում հուսահատեցնելու համար, այս ամենը ասում եմ պայքարի կոչելու համար։ Ինչո՞ւ են իշխանությունները այդքան սարսափում հանրահավաքից։ Որովհետեւ հասկանում են, որ Հայաստանում հիմա քաղաքացիների հավաքական կամքի արտահայտման որեւէ այլ մեխանիզմ չկա, որ հանրահավաքը միակ տեղն է, որտեղ քաղաքացին կարող է թոթափել մենակության զգացումը եւ կանգնել իր նմանների կողքին, հանրահավաքը միակ տեղն է, որտեղ քաղաքացին իրեն կարող է շատ թե քիչ պաշտպանված զգալ։ Եւ ուրեմն, այսօր ընտրական համակարգի, օրինականության վերականգնման մի եղանակ է մնացել Հայաստանում. հանրահավաքը։ Եւ ի դեպ, երկու, երեք ժամանոց հանրահավաքները այլեւս չեն կարող ծառայել այդ նպատակին, որովհետեւ այդ հանրահավաքից հետո մարդը գնում է իր տուն, եւ կրկին միայնակ մնում բեսպրեդելի եւ ամենաթողության առաջ։ Հիմա արդեն կարելի է հարցեր լուծել միայն ու միայն շուրջօրյա հանրահավաքների ձեւով, այնպիսի հանրահավաքների, որ տրամադիր լինի իշխանության գործած ցանկացած ԱՊՕՐԻՆՈՒԹՅԱՆ դեմ կանգնել որպես մեկ ամբողջություն։ Սա է այսօրվա քաղաքական խնդիրը։ Կեղծիքի, ապօրինության, բեսպրեդելի համակարգը պետք է փլուզվի, հակառակ դեպքում մենք կունենանք զոմբիների հասարակություն, որը կործանվելու է սեփական մարմնի նեխումից։ Իսկ նման համակարգի փլուզումը հնարավոր է միայն ժողովրդական կամքը հրապարակում արտահայտելով, քաղաքացիներին հրապարակում մեկտեղելով եւ այսպիսով պայքարը տանելով մինչեւ վերջ։


text: Նկարիչների միության անդամներից շատերը վայր դրեցին վրձինն ու փոխարենը վերցրեցին զենքը, իսկ մյուս անդամներն էլ թիկունքն են ամուր պահում - New Armenia Գլխավոր » Նկարիչների միության անդամներից շատերը վայր դրեցին վրձինն ու փոխարենը վերցրեցին զենքը, իսկ մյուս անդամներն էլ թիկունքն են ամուր պահում Երեխաների տաքուկ անկյուններն ավերակ դարձրած, մեկի համար հանուն տարածքի ընդլայնման, մյուսի համար հանուն խաղաղության` բազմաթիվ կյանքեր խլած այս պատերազմն անթիվ երազանքներ թողեց անկատար: Սեպտեմբերի 27-ից սկսած առաջնագիծ մեկնելու համար կամավորագրվեցին ոչ միայն արցախյան` 90-ականների ու 2016թ. Ապրիլյան պատերազմների դառը փորձն ունեցող խիզախները, այլեւ նոր զորացրվածներն ու պատերազմի հետ երբեւէ չառերեսված անձինք: Հայաստանի նկարիչների միության անդամներից շատերը` արվեստագետները, եւս կամավորագրվեցին, վայր դրեցին վրձինն ու փոխարենը վերցրեցին զենքը` հայրենիքը պաշտպանելու համար: Նկարիչների մի մասը առաջնագծում է պայքարում, մյուս մասն էլ կրկին կամավորական հիմունքներով թիկունքի աշխատանքներն է համակարգում: Հայաստանի նկարիչների միության նախագահ Սուրեն Սաֆարյանը NewArmenia.am-ի հետ զրույցում ասաց, որ նկարիչների միությունը դարձել է առաջնագիծ ուղարկվող ապրանքների հավաքատեղի. «Պատերազմի հենց առաջին օրերից Միությունը դարձել է հավաքագրման կետ: Հավաքում ենք բոլոր անհրաժեշտ պարագաները, սնունդ, դեղորայք, տարբեր զինվորական պարագաներ, որպեսզի ուղարկենք առաջնագիծ, եւ կարող եմ ասել համարյա ամեն օր նշված ապրանքները գնում են Արցախ: Արցախից ժամանած մեր հայրենակիցների սնունդի ապահովման գործով էլ ենք կարողանում զբաղվել եւ օգտակար լինել նաեւ նրանց»: Մեր զրուցակցի խոսքով` թիկունքն ամուր պահելու աշխատանքներում ներգրաված են թե՛ Նկարիչների միության անդամները, թե՛ կամավորներ. «Շատ ակտիվ են նաեւ Հայաստանի նկարիչների միության այն անդամները, որոնք ապրում են արտասահմանում, անընդհատ զանգեր, մեյլեր ենք ստանում, հարցնում են ինչով կարող են օգտակար լինել: Տարբեր երկրներից մասնակցում են օգնությանը՝ եւ՛ գումար են ուղարկում, եւ՛ անհրաժեշտ պարագաներ, որոնք Միությունում կանոնակարգվում են եւ գնում են առաջնագիծ»: Անդրադառնալով ցուցադրություններին` Սուրեն Սաֆարյանն ընդգծեց, որ առաջիկայում` նոյեմբեր ամսին, կիրականացվի «Առածանի» նախագծի շրջանակում կազմակերպված 100 նկարիչների ստեղծագործությունների ցուցահանդես-վաճառքը, որի հասույթը կուղղվի Համահայկական հիմնադրամին. «100 նկարիչ 100 ասացվածքի հիման վրա ստեղծագործել են, ասացվածքների ընտրությունը վիճակահանության ձեւով է կատարվել: Այդ նկարները պետք է նվիրաբերվեր արյան քաղցկեղով հիվանդ երեխաների ֆոնդին, սակայն պատերազմը երբ սկսվեց մենք որոշեցինք ձեւափոխել, եւ այդ նկարների վաճառքից գոյացած գումարը հատկացնենք համահայկական հիմնադրամին»: Նկարիչների միության նախագահը հավելեց, որ Հիմնադրամի հետ համագործակցությամբ նաեւ «Օնլայն Գալերիա» կստեղծվի, որտեղ նկարիչների ստեղծագործությունները տեղադրված կլինեն, եւ ցանկացողները կկարողանան գնել հիմնադրամի միջոցով: Նկարիչների միություն Կիսվել00 ՀՀ վարչապետ Նիկոլ Փաշինյանը հեռախոսազրույց է ունեցել ԱՄՆ պետքարտուղար Էնթոնի Բլինքենի հետ: Ինչպես...


text: Քաղաքացիական ավիացիայի կոմիտեի պարզաբանումը՝ Երեւան- Մոսկվա NGT 928 չվերթի շուրջ տարածված տեղեկատվության մասին Քաղաքացիական ավիացիայի կոմիտեն ֆեյսբուքյան իր էջում գրում է. «Հայտնում ենք, որ լրատվամիջոցների շրջանում տարածված այն տեղեկատվության շուրջ, որ «Ավիակոմպանիա Արմենիա» ավիաընկերության Բոինգ 737 ինքնաթիռում Երեւան- Մոսկվա NGT 928 չվերթն իրականացնելիս (01.09.2019թ.) եղել են կանգնած ուղեւորներ, Քաղաքացիական Ավիացիայի Կոմիտեն շարունակում է ուսումնասիրությունները: Տեղեկացնում ենք նաեւ, որ նշված չվերթն իրականացնող ինքնաթիռում ուղեւորների համար նախատեսված նստատեղերի քանակը 124 [...] Թե բա փաստեր, թե բա թվեր. Գեւորգ Թամամյանի հրապարակումը Ուռուցքաբան, ՀՀ Առողջապահության նախարարության նախկին խորհրդատու, «Սիթի օֆ Սմայլ» կամ «Ժպիտների Քաղաք» բարեգործական հիմնադրամի hոգաբարձուների խորհրդի անդամ Գեւորգ Թամամյանը ֆեյսբուքյան իր էջում գրում է. «Թե բա փաստեր, թե բա թվեր! Ստորեւ ներկայացված է առողջապահության լավագույն ֆինանսիստներից մեկի պատասխանը՝ առողջապահության նախարարությանը: «ՀՀ առողջապահության նախարարության կողմից տարածած հաղորդագրություն առնվազն թերի է։ Մասնավորապես, այո, պետական պատվերի շրջանակներում բուժհաստատությունների [...] Դուք գիտե՞ք ինչի եք անասուն Նիկոլ Փաշինյանն ու իր ջեբի տուզիկները ոչ մի ձեւ չեն հասկանում, որ բոլոր չգրված օրենքները ոտնատակ տալով՝ երկիրը վերածում են ջունգլիների, որտեղ ամենաուժեղ տղերքն իրենք չեն: Նիկոլ Փաշինյանի կառավարման 1.5 տարին տեղով մեկ արդեն ոչ թե ծաղկեպսակ է իրավունքի, օրենքի, ժողովրդավարության համար, այլ կոնկրետ դագաղ: Եվ այդ դագաղի կափարիչի վերջին [...] Արսեն Թորոսյանը միայն 1 ծրագրով 7.5 անգամ բազմապատկել է իր կնոջ բուժկենտրոնի պետպատվերը, սա կոռուպցիա է, եւ դուք պատասխան եք տալու. Թամամյան /տեսանյութ/ Առողջապահության նախարար Արսեն Թորոսյանն իր կնոջ ղեկավարած «ՄԻԲՍ» բուժկենտրոնին պետբյուջեից հատկացվող ֆինանսավորումը ավելացրել է 7.5 անգամ, սա ոչ այլ ինչ է, քան կոռուպցիա եւ սրա պատասխանը նա պետք է տա, ֆեյսբուքյան ուղիղ եթերում այսօր այս մասին հայտարարեց ԵՊԲՀ մանկական ուռուցքաբանության եւ արյունաբանության ամբիոնի վարիչ Գեւորգ Թամամյանը: Թամամյանը նշեց, որ պետպատվերի բաշխումը եղել է անարդար եւ իրենց մասնագետները [...] Իմ օգնականն ու Փրկի՛չն Ես, Տե՛ր իմ, եկ ժամանակին եւ մի ուշանար Աստվա՛ծ ինձ նայեց օգնելու համար եւ Տերը փութաց, որ ընկերակից լինի իմ հոգուն: Պիտի ամաչե՛ն եւ ամոթի՛ մեջ ընկնեն նրանք, որ՝ որոնում էին անձն իմ կործանել, եւ ամաչելով պիտի ե՛տ դառանան՝ նրանք, ովքեր որ՝ իմ հոգու համար չա՛ր բան խորհեցին: Եվ ամաչելով դարձի՛ պիտի գան, նրանք, ովքեր որ՝ իմ անձի համար արեցին` վա՜շ- վա՜շ: Եվ [...] Ես քո ցավը տանեմ տատի ջան. տարեց կնոջ խոսքը հուզել է օգտատերերին /տեսանյութ/ Տրանսպորտը կթանկանա. Փոխադրողների միության նախագահ /տեսանյութ/ Սեպտեմբերի 6-ին՝ ժամը 12:00-ին, «Հենարան» մամուլի ակումբում Սեպտեմբերի 6-ին՝ ժամը 12:00-ին, «Հենարան» մամուլի ակումբում կհյուընկալվի քաղտեխնոլոգ Վիգեն Հակոբյանը: ԹԵՄԱ՝ Ռոբերտ Քոչարյանի գործով ՍԴ որոշումը. ներքաղաքական օրակարգ. հայաստանյան քաղաքական զարգացումների ազդեցությունը արցախյան քաղաքական կյանքում : Հանրապետության տարածքում՝ Սեպտեմբերի 5-ի ցերեկը, 6-ին, 9-ի ցերեկը, 10-ին՝ առանձին շրջաններում, 7-8-ը, 9-ի գիշերը շրջանների զգալի մասում սպասվում է անձրեւ եւ ամպրոպ: Քամին՝ հյուսիս-արեւմտյան՝ 3-8 մ/վ, ամպրոպի ժամանակ հնարավոր է քամու ուժգնացում՝ 15-20 մ/վ: Օդի ջերմաստիճանը սեպտեմբերի 7-9-ը կնվազի 7-9 աստիճանով։ Երեւան քաղաքում՝ Սեպտեմբերի 5-ի ցերեկը, 6-ին, 9-ի ցերեկը, 10-ին սպասվում է առանց տեղումների եղանակ, [...]


text: Հունաստանի ԱԳ նախարարը հեռանկարային է համարել հայ-հունական հարաբերությունները Հունաստանի ԱԳ նախարար Դորա Բակոյանիսը հեռանկարային է համարել հայ-հունական հարաբերությունները: «Մեր երկկողմ հարաբերություններն ուղղակի հիանալի են»: Մենք զարգացնում ենք մեր ժողովուրդների միջեւ երկար ժամանակ գոյություն ունեցող բարեկամական հարաբերությունները», - ասաց Բակոյանիսն ուրբաթ Երեւանում տեղի ունեցած մամուլի ասուլիսի ժամանակ: Հունաստանի ԱԳ նախարար, ԵԱՀԿ գործող նախագահ Դորա Բակոյանիսն ՀՀ ԱԳ նախարար Էդվարդ Նալբանդյանի հրավերով հուլիսի 2-3-ն աշխատանքային այցով գտնվում է Հայաստանում: «Ես ուրախ եմ լինել Հայաստանում, որտեղ յուրաքանչյուր հույն իրեն զգում է ինչպես իր տանը: Մեր ժողովուրդների միջեւ գոյություն ունեն պատմական ընդհանրություններ եւ երկարատեւ բարեկամական կապեր, որոնք երկկողմ միջպետական հարաբերությունների խթանիչներն են», - կարծում է Բակոյանիսը: Հայաստանի եւ Հունաստանի միջեւ արտաքին առեւտրաշրջանառությունը 2009թ.-ի հունվար-մայիս ամիսներին ավելացել է 6,8 տոկոսով եւ կազմել 9,6 մլն դոլար: ՀՀ ազգային վիճակագրական ծառայության տվյալների համաձայն՝ Հայաստանից Հունաստան իրականացվող արտահանման ծավալը կազմել է 74 հազար դոլար (Հայաստանից իրականացված ողջ արտահանման 0,03 տոկոսը)՝նշված ժամանակահատվածում կրճատվելով 41,9 տոկոսով՝ 2008թ.-ի հունվար-մայիս ամիսների ցուցանիշների համեմատ: Հայաստան ներկրված հունական արտադրության ապրանքների ծավալը հաշվետու ժամանակաշրջանում կազմել է 9,5 մլն դոլար՝ ավելանալով 7,5 տոկոսով: Միաժամանակ Հունաստանի տարածքից իրականացվող ներկրման ծավալը ընդհանուր առմամբ կազմել է 8,9 մլն դոլար (37,2 տոկոսի անկում) կամ ներկրման ընդհանուր ծավալի 0,8 տոկոսը:-0-


text: ՔՊ-ն հունիսի 21-24-ը հանրահավաք կանի Հանրապետության հրապարակում - Լուրեր Հայաստանից - Թերթ.am ՔՊ-ն հունիսի 21-24-ը հանրահավաք կանի Հանրապետության հրապարակում 18:55 • 12.06.21 Արտահերթ խորհրդարանական ընտրությունների քվեարկության հենց հաջորդ օրվանից՝ հունիսի 21-ից, մինչեւ հունիսի 24-ի ժամը 10:00-20:00-ը «Քաղաքացիական պայմանագիր» կուսակցությունը հավաքներ է նախատեսում Երեւանի Հանրապետության հրապարակում: Երեւանի քաղաքապետարանի պաշտոնական կայքի «Հանրային հավաք» բաժնից տեղեկանում ենք, որ նման իրազեկում են ներկայացրել քաղաքացիներ Արմեն Խոջոյանը եւ Վահագն Հովակիմյանը (ՔՊ ներկայացուցիչներ):


text: 19 Հունվար, 2018 0:50 2 վարժություն, որոնք կդարձնեն ձեր ոտքերը սլացիկ 1 շաբաթում Մեր օրերում բոլոր աղջիկներն են ուզում հետեւել իրենց կազմվածքին, որպեսզի միշտ ունենան հիանալի տեսք։ Սակայն նրանք մտածում են, որ արդյունքի հասնելու համար անպայման պետք է այցելել մարզասրահ, ֆիտնեսի պարապունքների։ Բայց դա այդքան էլ այդպես չէ, քանի որ լավ եւ հաճախակի պարապմունքների դեպքում, կարելի է հասնել ցանկալի արդյուքնի` անգամ տանը վարժություններ կատարելով։ Իհարկե արդյունքը կարող է չգոհացնել այնպես, ինչպես մարզասրահի վարժությունները, սակայն այսօրվա մեր առաջարկած վարժությունները պարզապես սլացիկ եւ ամուր կդարձնեն ձեր ոտքերը ընդամենը 1 շաբաթում։


text: Հզոր պայթյուն Բեյրութում՝ Լիբանանի նախկին վարչապետի սպանության գործով դատավճռի նախօրեին - Karevor.com 2020-08-04T21:25:03+04:00 21:25 երեքշաբթի, 04 օգոստոսի, 2020 թ. Լիբանանի մայրաքաղաք Բեյրութում նախկին վարչապետ Ռաֆիկ Հարիրիի՝ 2005 թվականի սպանության գործով դատավճռի հրապարակմանա նախօրեին հզոր պայթյուն է տեղի ունեցել: Իշխանությունները մտահոգված են, որ պայթյունի հետեւանքով բազմաթիվ զոհեր կան։ Տեղի ունեցածի պատճառը դեռ պարզ չէ: Այս մասին հայտնում է BBC-ն։ Պայթյունը տեղի է ունեցել քաղաքի նավահանգստի տարածքում։ Հաղորդվում է նաեւ երկրորդ հնարավոր պայթյունի մասին, որը, ըստ ամենայնի, տեղի է ունեցել նախկին վարչապետ Հարիրիի նստավայրում։ Համացանցում հրապարակված տեսանյութում երեւում է, թե պայթյունի հետեւանքով ինչպես է սնկի տեսք ունեցող մեծ ամպ գոյանում։ BBC-ի փոխանցմամբ՝ ՄԱԿ-ի դատարանը շուտով պետք է վճիռ կայացնի Լիբանանի նախկին վարչապետ Հարիրիի սպանության մեջ կասկածվողների վերաբերյալ: 4 կասկածյալն էլ անդամակցում են Իրանի կողմից աջակցություն ունեցող շիաների «Հըզբալլահ» շարժմանը, որը հետեւողականորեն հերքում է ցանկացած դերակատարում Հարիրիի մահվան գործում:


text: Սպայական կազմի եւ մարտական հերթապահություն իրականացնող պայմանագրային զինծառայողներին հիփոթեքից օգտվելու արտոնություն կտրվի | Arm Version Սպայական կազմի եւ մարտական հերթապահություն իրականացնող պայմանագրային զինծառայողներին հիփոթեքից օգտվելու արտոնություն կտրվի Հունիսի 27, 2017 | 15:30 ԱՀ Կառավարությունը հունիսի 22-ին որոշում է կայացրել իր 2014 թվականի դեկտեմբերի 23-ի N 889-Ն որոշման մեջ լրացումներ եւ փոփոխություն կատարելումասին: «Արցախպրես»-ի թղթակցի հետ զրույցում «Արցախի սոցիալական ծրագրերիհիմնադրամ»-ի տնօրեն Մարատ Հասրաթյանն ասել է, որ համապատասխան որոշման մեջ կատարված փոփոխության համաձայն Արցախի հանրապետության զինված ուժերի սպայական կազմի եւ մարտական հերթապահություն իրականացնող պայմանագրային զինծառայողներին,բնակարան, բնակելի տուն ձեռք բերելու եւ (կամ) վերանորոգելու դեպքում, կտրվիպետական ֆինանսական աջակցություն՝ հիփոթեքային վարկի տոկոսագումարի սուբսիդավորման ձեւով: Պետական ֆինանսական աջակցություն կտրամադրվի Ստեփանակերտ քաղաքում եւ ԱՀ շրջկենտրոններում բնակարան, բնակելի տուն ձեռք բերելու կամ վերանորոգելու համար, եթե ԱՀ զինված ուժերի սպայական կազմի կամ պայմանագրային զինծառայող համարվող շահառուն կամ նրա ամուսինը հաշվառված է ձեռք բերվող բնակարանի, բնակելի տան բնակավայրում»,-մանրամասնել է Մ. Հասրաթյանը: «Արցախի սոցիալական ծրագրերի հիմնադրամ»-ի տնօրենի տեղեկացմամբ՝ ԱՀ զինված ուժերի սպայական կազմի կամ պայմանագրային զինծառայող համարվող շահառուի ներկայացրած հայտի քննարկման արդյունքում դրական որոշում ընդունելու դեպքում այդ մասին գրավոր տեղեկացնում են ԱՀ պաշտպանության նախարարությանը՝ սույն կարգով նախատեսված պահանջի կատարումն ապահովելու նպատակով: «Սույն կարգի գործողությունը չի տարածվում ԱՀ զինված ուժերի սպայական կազմի եւ պայմանագրային զինծառայող համարվող այն շահառուի վրա, ով ԱՀ պաշտպանության նախարարությունում գտնվում է բնակարանայինհաշվառման մեջ»,-ասել է Մարատ Հասրաթյանը: Նշենք, որ հունիսի 22-ին տեղի ունեցած Կառավարության նիստի ժամանակ ԱՀ վարչապետ ԱրայիկՀարությունյանը համապատասխան մարմինների ղեկավարներին հանձնարարել էուսումնասիրություն կատարել՝ մյուս ուժային կառույցների աշխատակիցներին եւս ծրագրումհետագայում ընդգրկելու նպատակով:


text: Պարզվել է Սյունիքում տեղի ունեցած դանակահարության դրդապատճառը. կասկածյալը ձերբակալվել է 2018թ. ապրիլի 1-ին «Գորիսի ԲԿ» ՓԲ ընկերությունից հաղորդում է ստացվել առ այն, որ «որովայնի առաջային պատի կտրած ծակած, թափանցող վերք, տրավմատիկ շոկ 4-րդ աստիճանի» ախտորոշմամբ բուժօգնության է տեղափոխվել է Սյունիքի մի բնակիչ՝ ծնված 1973թ., ով վիրահատության ընթացքում մահացել է: Դեպքի առթիվ ՀՀ ՔԿ Սյունիքի մարզային քննչական վարչության Գորիսի քննչական բաժնում հարուցվել է քրեական գործ՝ ՀՀ քրեական օրենսգրքի 104-րդ հոդվածի 1-ին մասով, 45-ամյա տղամարդը ճանաչվել է տուժող: Ձեռնարկված անհրաժեշտ քննչական եւ օպերատիվ-որոնողական գործողությունների արդյունքում պարզվել են դեպքի՝ էական նշանակություն ունեցող հանգամանքներ, ենթադրյալ հանցագործություն կատարած անձի ինքնությունը, ով Սյունիքի մարզի բնակիչ է՝ ծնված 1979թ., շարժառիթը: Մասնավորապես՝ նախնական քննությամբ փաստական տվյալներ են ձեռք բերվել, որ դեպքի օրը՝ ժամը 20:30-21։00-ի սահմաններում, տուժողը եւ 1979թ. Սյունիքի մարզի բնակիչը հանդիպել են Որոտան գյուղի «Մարկոսյանի աղբյուր» կոչվող տեղանքում՝ նույն օրն ավելի վաղ տեղի ունեցած վիճաբանությունը պարզաբանելու նպատակով: Վիճաբանություն վերաճել է քաշքշուկի, որի ժամանակ էլ 45-ամյա տղամարդուն դանակի գործադրմամբ պատճառվել են կյանքի հետ անհամատեղելի մարմնական վնասվածքներ: Սյունիքի մարզի 1979թ. ծնված բնակիչը ձերբակալվել է եւ հարցաքննվել դեպքի հանգամանքների շուրջ: Կատարվել է դեպքի վայրի զննություն, նշանակվել դատաբժշկական, տոքսիկոքիմիական փորձաքննություններ, հարցաքննվել միջադեպին ներկա մի շարք անձինք։ Անձնական հարցերի շուրջ ծագած վիճաբանության ժամանակ կարճափող որսորդական հրացանով երկու անգամ կրակել է իր ծանոթ համաքաղաքացու վրա: կարդալ ավելին Բացահայտվել են 53-ամյա տղամարդու մահվան դեպքի՝ էական նշանակություն ունեցող մի շարք հանգամանքները, շարժառիթը, ենթադրյալ հանցագործություն կատարած անձանց ինքնությունը: կարդալ ավելին Հոդվածում խեղաթյուրված է ներկայացվել Որոտանում տեղի ունեցած սպանության հանգամանքները. Ինքնախոստովանական ցուցմունքը հերքվել է, եւ պարզվել են դեպքի իրական հանգամանքները 29.05.201819:05 Հոդվածագիրն իր ընթերցողներին է տրամադրել ոչ ճիշտ տեղեկատվություն՝ ձեւավորելով թյուր, աղավաղված հանրային կարծիք՝ թե, իբր, ենթադրյալ հանցագործություն կատարած անձն ազատության մեջ է: կարդալ ավելին Համագյուղացիների վիճաբանությունն ավարտվել էր սպանությամբ. ԱՐ. «Քննության գաղտնիքը» 23.04.201915:08 Մեղադրանք է առաջադրվել՝ Սյունիքի մարզի 45-ամյա բնակչի սպանության համար 05.04.201817:36 Վիճաբանությունը վերաճել է քաշքշուկի, որի ժամանակ էլ 45-ամյա տղամարդն ստացել է կյանքի հետ անհամատեղելի մարմնական վնասվածք: կարդալ ավելին Բնակարանի լոգարանում հայտնաբերվել է Կապան քաղաքի՝ 1969թ. ծնված բնակչի դին՝ դեմքի եւ գլխի շրջաններում մարմնական վնասվածքներով: կարդալ ավելին Որոտան համայնքի 45-ամյա բնակչի սպանությունը բացահայտվել է. մեղադրանք է առաջադրվել համագյուղացուն 08.01.201917:40 Իրականացված բազմակողմանի քննությամբ՝ ինքնախոստովանական ցուցմունքը չի հիմնավորվել: կարդալ ավելին Սյունիքի մարզի 21-ամյա բնակիչը կալանավորվել է` սպանության մեղադրանքով 21-ամյա որդին աղյուսով երկու անգամ հարվածել էր 51-ամյա հորը, որից խոհանոցային դանակով դիտավորությամբ չորս անգամ հարվածել էր հոր կրծքավանդակի շրջանին՝ նրան զրկելով կյանքից: կարդալ ավելին Սյունիքի մարզի 64-ամյա տղամարդուն մեղադրանք է առաջադրվել՝ համաքաղաքացուն սպանելու համար Վրեժի շարժառիթով մետաղյա լինգով հարվածներ է հասցրել 64-ամյա տղամարդու գլխին, բռնելով գլխից՝ մի քանի անգամ գլուխը հարվածել է պատին, ինչի արդյունքում տղամարդն ուշաթափվել է: կարդալ ավելին Սյունիքում երկու հովվի սպանության դեպքի առթիվ հարուցվել է քրեական գործ 04.09.201911:01 Քաղաքացուց ահազանգ է ստացվել այն մասին, որ Սյունիքի մարզի Տորունիք բնակավայրի արոտավայրում հայտնաբերել է հորը եւ համագյուղացուն՝ մահացած վիճակում: կարդալ ավելին ՀՀ ՔԿ Սյունիքի մարզային քննչական վարչությունում ձեռնարկված քննչական գործողությունների արդյունքում բացահայտվել է Կապան քաղաքի 26-ամյա բնակչին ծանր մարմնական վնաս պատճառելու դեպքը: կարդալ ավելին Մեկ անձի մեղադրանք է առաջադրվել՝ 26-ամյա երիտասարդի սպանության, չորս անձի՝ հանցագործությունը պարտակելու, եւս մեկին՝ առանձնապես ծանր հանցագործության հետքերը պարտակելու դրդչության համար Պարզվել են դեպքի, երիտասարդի՝ կյանքի հետ անհամատեղելի մարմնական վնասվածքներ ստանալու հանգամանքները, շարժառիթը. փաստական տվյալներ են ձեռք բերվել` հանցագործության հետքերը պարտակելու վերաբերյալ:կարդալ ավելին Ավազակությամբ զուգորդված սպանություն՝ Քաջարան քաղաքում 18.02.202116:37 Հետաքննության մարմնին հանձնարարություն է տրվել ենթադրյալ հանցագործություն կատարած անձի (անձանց) ինքնությունը պարզելու եւ վարույթն իրականացնող մարմնին ներկայացնելու ուղղությամբ: կարդալ ավելին 03.08.202112:30 Պարզվել են Քաջարան քաղաքի 58-ամյա բնակչի՝ ավազակությամբ զուգորդված սպանության եւ առանձնապես խոշոր չափերի ոսկյա զարդեր հափշտակելու դեպքի հանգամանքները: կարդալ ավելին


text: Ֆերհեյնը մեծ օգուտ կտա Հայաստանի հավաքականին. Ռուբեն Հայրապետյան - CIVILNET Ֆերհեյնը մեծ օգուտ կտա Հայաստանի հավաքականին. Ռուբեն Հայրապետյան Comments Off on Ֆերհեյնը մեծ օգուտ կտա Հայաստանի հավաքականին. Ռուբեն Հայրապետյան Երերկ De Telegraaf-ը գրեց, որ Ռայմոնդ Ֆերհեյնը, ով ժամանակին աշխատել է Գուս Հիդինկի, Ֆրանկ Ռայկարդի եւ Դիկ Ադվոկաատի մարզչական շտաբերում, պայմանագիր է կնքել Հայաստանի ֆուտբոլի ֆեդերացիայի հետ եւ առաջիկա 2 տարում կօգնի Վարդան Մինասյանին: Այդուհետ ՀՖՖ-ն հաղորդագրություն տարածեց, որ մարզչի հետ համաձայնություն կա, բայց պայմանագիրը դեռ կնքված չէ: Այսօր Ֆերհեյնի մասին խոսել է ՀՖՖ նախագահ Ռուբեն հայրապետյանը, ով ֆեյբուքի իր էջում պատասխանելով հարցին` ո՞րն է լինելու Ֆերհեյնի դերը մեր հավաքականում, գրել է. «Հոլանդացի մարզիչը մասնագիտությամբ վելուծաբան, հոգեբան եւ վերականգնողական լավագույն մարզիչներից մեկն է ամբողջ Եվրոպայում: Եվ ես կարծում եմ` շատ մեծ օգուտ կտա մեր թիմին»:


text: ՔՈ ՓՈՔՐ ՀԱՅՐԵՆԻՔԸ ԱՇԽԱՐՀԻ ՄԵԾ ՔԱՐՏԵԶՈՒՄ «Հայ զինվորի» նախորդ՝ թիվ 29-ում տպագրված անկախ Թալիշստանի քաղաքական քարտեզը, արժանացել է մեր թերթի ֆեյսբուքյան էջի ընթերցողների համակ ուշադրությանը: Ի դեպ, խոսքն այս անգամ միայն հայ կամ հայաստանցի ընթերցողներին չի վերաբերում: «Նյութի» նկատմամբ մտահոգ հետաքրքրություն են ցուցաբերել նաեւ մեր արեւելյան հարեւանները, խնդրելով մեկնաբանել քարտեզն ընդհանրապես եւ թալիշերեն տեղանուները՝ մասնավորապես: Տվյալ՝ Թալիշստանի քարտեզի դեպքում, դրա կարիքը չկար. ամեն ինչ ավելի քան պարզ է ու խոսուն: Մանավանդ, որ քարտեզի վերջում նշված են հեղինակների հասցեներն ու անունները: Ասենք ընդամենը, որ ամեն քարտեզ՝ մանավանդ քաղաքական, տվյալ ժողովրդի՝ մանավանդ պետականազուրկ, մանավանդ օտարի գերիշխանության տակ հածող, ազգային լավագույն ձգտումների արտահայտությունն է: Այո՛, Թալիշստանի ազգային ազատագրական բանակի գլխավոր շտաբին կից քարտեզագրության վարչության տպագրած քարտեզը խոսում է նաեւ թալիշ ժողովրդի քաղաքական հասունության մասին: Ի վերջո, քարտեզը պարզապես թուղթ չէ, այլ պատմություն, ազգային մշակութային տարածք ու սահման, հայրենքը ճանաչելու դասագիրք... Իսկ ինչ վերաբերում է մեր ընթերցողին, ասենք, որ քարտեզը առայսօր դիտվել է 3192 անգամ՝ արժանանալով բազմաթիվ ու տարաբնույթ մեկնաբանությունների, ինչն իր հերթին խոսում է մեր ժողովրդի մարդասիրական, ժողովրդավարական լավագույն որակների մասին, այն մասին, որ բռնադատված, բռնակալական ռեժիմի պայմաններում ապրող, հայրենազրկված ժողովուրդների ճակատագիրը անտարբեր չի թողնում եւ ոչ մի հայի՝ հայրենիքում, թե ի սփյուռս աշխարհի: Օրինակ՝ մեր ընթերցողներից Գարիկ Պողոսյանը հարեւան թալիշ ժողովրդին գոտեպնդվելու, ուժերը միավորելու, ամեն կարգի դժվարությունների առաջ չընկրկելու, ազգային իղձերին հավատարիմ մնալու կոչ է անում, ասելով, որ ոչ ոք, ինչպես հայերը, հատկապես արցախցիները, չի կարող հասկանալ թալիշների ցավը եւ տառապանքը, եւ թող մեր անցած ծանր ու դժվարին, բայց հաղթական ճանապարհը ձեզ՝ ձեր իսկ ուժերի նկատմամբ վստահություն ներշնչի: Ամփոփենք. սեփական տեղը աշխարհի քարտեզում մատնանշելն արդեն կարեւոր քայլ է ազգային իղձերի իրականացման ճանապարհին:


text: Սուրբ Զատիկ կամ Հիսուս Քրիստոսի հրաշափառ Հարության տոնն այս տարի նշվում է ապրիլի 16-ին - BlogNews.am Սուրբ Զատիկ կամ Հիսուս Քրիստոսի հրաշափառ Հարության տոնն այս տարի նշվում է ապրիլի 16-ին event_note13:54 , 15 ապրիլ 2017 visibility 2105 commentմեկնաբանել Զատիկ կամ Հիսուս Քրիստոսի հրաշափառ Հարության տոն՝ քրիստոնյա եկեղեցիների, այդ թվում նաեւ՝ Հայ առաքելական եկեղեցու հնագույն եւ գլխավոր տոնը, հինգ տաղավար տոներից մեկը։ Սկիզբ է առնում հրեաների կողմից այսօր նշվող Պասեք տոնից, որի ժամանակ, ըստ քրիստոնեական դավանանքի, 1-ին դարում (ստույգ թվականը վիճելի է՝ 27-33թթ. միջեւ ընկած ժամանակաշրջանում) Երուսաղեմում խաչվել եւ հարություն է առել Հիսուս Քրիստոսը։ Պասեքը հրեաների կողմից, ինչպես նախկինում, այնպես էլ այսօր տոնվում է ի նշան եգիպտական գերությունից ազատագրման եւ մասնավորապես՝ Հին Կտակարանում նկարագրվող այն դրվագի, երբ Աստվածը նոխազի արյան միջոցով զատեց իր ժողովրդին եգիպտացիների վրա ուղարկված աղետից՝ անդրանիկ զավակների կոտորածից։ Համաձայն քրիստոնեական ուսմունքի՝ այդ իրադարձությունը նախանշան էր Հիսուս Քրիստոսի (Գառն Աստծո) կամովին մահվան ընդունման եւ իր արյան հեղման՝ հանուն մարդկության փրկության։ Քրիստոնեական եկեղեցիները Հիսուս Քրիստոսի հարությունը տոնում են որպես Զատիկ, որովհետեւ, ըստ քրիստոնեական ուսմունքի, Քրիստոսն է հավիտենական այն զոհը կամ պատարագը, որի միջոցով մարդն ստանում է մեղքերի թողություն, ապա՝ կյանք եւ հարություն։ Պողոս առաքյալը Հիսուսին այդպես էլ կոչում է՝ Զատիկ, «...քանզի Քրիստոս՝ մեր զատիկը, մորթվեց...»։


text: «Գոլոս Արմենիի» Թոշակառու Արկադի Մարությանը գրում է. - «Նախագահական ընտրարշավի հենց սկզբից ռադիոկայանի թղթակիցները այնքան անամոթաբար էին սեւացնում գործող նախագահին, որ պարզապես զազրելի էր լսել»: «Գոլոս Արմենիի»-ին այսօր նաեւ հրապարակ է հանել արդեն ռադիոկայանի հայկական խմբագրության նախկին երկարամյա տնօրեն Էդվարդ Հովհաննիսյանին: Վերջինս, մասնավորապես, ինքնախոստովանական ցուցմունքներ է տալիս, որ «Ազատություն»-ում ծառայել է այն ժամանակ, երբ ռադիոկայանը ենթարկվել է ԱՄՆ-ի Կենտրոնական հետախուզական վարչությանը, ինքնուրույն ոչինչ չի արել, այլ գլուխը կախ միայն այն, ինչ հրահանգել են: Այսպես, անցյալում, ըստ Էդվարդ Հովհաննիսյանի, «Ազատություն» ռադիոկայանի գոյությունը արդարացված էր, իսկ հիմա՝ չէ, քանզի իրավիճակը արմատապես փոխված է: «Ազատություն»-ը չի կարող հաղորդել այն, ինչ ունկնդիրները չեն կարող իմանալ ինտերնետից, իրենց հեռուստատեսությունից, թերթերից եւ այլ աղբյուրներից», - տրամաբանում է Հովհաննիսյանը: «Երբ վետերանները կոլեկտիվ նամակներ են ուղղում լրատվամիջոցներին եւ ցասումով խարազանում «Ազատություն» ռադիոկայանի թշնամական գործունեությունը՝ այն համարելով ընդդիմության խոսափող եւ հայտարարելով, թե նման բան թույլ տալ չի կարելի, դա նորմալ է», - անդրադառնում է այսօր «Առավոտ»-ի խմբագրականը: - «Վետերանները դաստիարակվել են այն դարաշրջանի ոգով, երբ խորհրդային իշխանությունը խլացնում էր «թշնամական» ձայները, որպեսզի, Աստված մի արասցե, ոչ ոք չտրվեր արեւմտյան իմպերիալիստական քարոզչությանն ու չհիասթափվեր հարազատ կոմունիստական կուսակցության վարած իմաստուն քաղաքականությունից։ Բայց եթե համարյա բառացիորեն եւ հրապարակայնորեն նույնն է կրկնում նախագահին կից կառույցի ղեկավարը (որն, ի դեպ, կոչված է զբաղվել մարդու իրավունքների պաշտպանությամբ), սա արդեն, համաձայնեք, հատկանշական է։ Սա վկայում է, որ չնայած ժողովրդավարության տասնամյա պատմությանը՝ մեզ համարյա ոչինչ չի բաժանում այն օրերից, երբ «Ազատություն» կամ «Ամերիկայի ձայն» հաղորդումներ լսելը համարվում էր հարազատ պետության դեմ գործած ծանր ոճիր... Հիմա էլ «Ազատությունը» կատարում է իմպերիալիստների պատվերը՝ ապակայունացնել մեր հասարակությանն եւ թույլ չտալ մեզ համախմբվել մեր հարազատ իշխանությունների եւ անձամբ ընկեր Քոչարյանի շուրջ», - համադրում է «Առավոտը։ - «Չէ՞ որ «Ազատությունը» հայաստանյան եթերում միակն է, որի միջոցով մեր քաղաքացիները կարող են իմանալ բազմաթիվ օրինախախտումների, ընդդիմության հանրահավաքներին մասնակցած տասնյակ մարդկանց ձերբակալությունների մասին: Իսկ սա բանի նման չէ, քանի որ ՀՀ քաղաքացիները պարտավոր են հրճվել մեր իշխանավորների ամեն մի քայլից։ Խորհրդային կառավարիչները գիտեին՝ ինչ էին անում, երբ խլացնում էին «թշնամական ձայները»։ Մարդկանց ճշմարտությունն իմանալ պետք չէ. այդպես ավելի ապահով է»։ Վերջերս տարածված մի լուրի առնչությամբ, թե Միացյալ Նահանգներում ձերբակալվել է մաքսանենգ ապրանք անցկացնելու փորձի համար, արվեստաբան Հենրիկ Իգիթյանը «Հայոց Աշխարհ» թերթում ասում է. - «Զրպարտիչների ոտնձգություններից այս երկրում բոլորս անպաշտպան ենք... Մենք կարծես ապրում ենք անհասկանալի տարածության մեջ։ Անկեղծ՝ քիչ է մնում վեր կենամ, թողնեմ-գնամ Հայաստանից։ Մի բան, որ մտքովս չէր անցնում այն ամենադժվար տարիներին, որ ցուրտ էր, մութ էր ու հաց էլ չունեինք»: «Լոս Անջելեսում ինձ զարմացրեց այն հանգամանքը, որ եթե Ռոբերտ Քոչարյանի կողմնակիցները որեւէ բան չէին կազմակերպել, ապա հակառակ կողմը շատ կազմակերպված էր», - կիսվում է Հենրիկ Իգիթյանը։ - «Այդքան ագրեսիվություն չէի զգացել անգամ Հայաստանում, որքան այս օրերին նկատեցի այնտեղ... Ի՞նչ կարիք կար այդքան աղմուկ բարձրացնել այն դեպքում, երբ այնտեղ ընդամենը 3 հազար ընտրող կա։ Այնտեղ ախր հեչ կիսելու բան չունեն։ Եթե այստեղ ինչ-որ պաշտոն է, աթոռ է, գործարան է, չգիտեմ ի՞նչ է, այնտեղ նման բան չկա։ Այսինքն, այնտե՞ղ ինչու են այդպես թշնամացել», - տարակուսում է Իգիթյանը: «Հայկական ժամանակ»-ի մեկնաբանի հայացքով, Ռոբերտ Քոչարյանը՝ որպես նորընտիր նախագահ, արդեն ի վիճակի չէ քայլեր անել, որոնք որոշակի թարմություն կհաղորդեն ներքաղաքական կյանքին. - «Այսօր ներքաղաքական իրադարձությունների զարգացման շարժիչ ուժը Հանրապետական կուսակցություն - Դաշնակցություն երկու իշխանական կուսակցությունների հակասությունն է... Նրանք համատեղ իշխանության տարիներին առաջին անգամ կանգնած են դեմ դիմաց՝ բաց ճակատով, առանց բուֆերների, եւ երկուսն էլ տրամադրված են վճռական ճակատամարտի»: Ըստ մեկնաբանի՝ «քաղաքական այս զարգացումն ուղղակի կարող է հանգեցնել մանր-մունր իշխանական կուսակցությունների անխուսափելի ոչնչացման: Անգամ «Օրինաց երկիր»-ը, որը մինչ Սերժ Սարգսյանի ՀՀԿ մտնելը համարվում էր խոշոր կուսակցություն, հիմա ներկայանում է որպես անորոշ ապագայով քաղաքական ուժ»: Ընդհանուր առմամբ, «Հայկական ժամանակ»-ի ընդգծմամբ, «ներքաղաքական վիճակը Հայաստանում հատել է կանխատեսելիության սահմանը, եւ հետագա իրադարձությունների շուրջ դժվար է կանխատեսումներ անել»: «Ո՞ւմ օգտին կքվեարկեք, եթե Ազգային ժողովի ընտրությունները անցկացվեն առաջիկա կիրակի օրը». «Առավոտ»-ում ներկայացված հերթական հարցումը վկայում է, որ նկատելիորեն ավելացել է ընտրություններին չմասնակցել տրամադրվողների ու պատասխանել դժվարացողների թիվը: Անցյալ շաբաթվա համեմատ տոկոսային աճ հիմնական հավակնորդներից ունեն միայն Ստեփան Դեմիրճյանի գլխավորած «Արդարություն» դաշինքը եւ Դաշնակցությունը: Մյուսները, այդ թվում Հանրապետական կուսակցությունը, ըստ այս հարցման, ձայներ կորցնելու ճանապարհին են:


text: 16:09 14.01.2020 (Թարմացված է 16:14 14.01.2020) Հրայր Ուլուբաբյանը հիշում է, որ Ադրբեջանը 1988-90թթ. իրականացրեց հայերի ցեղասպանություն, այն պարագայում, երբ հայերը խաղաղ ցույցերի ու ժողովների միջոցով որոշում էին կայացրել դիմել Հայաստանի, Ադրբեջանի ու միութենական ղեկավարությանը, որպեսզի ճիշտ լուծում տրվեր Արցախի խնդրին: «Հայերի հանդեպ խտրական քաղաքականություն նրանք կիրառում էին նաեւ խորհրդային տարիներին, ինչի արդյունքում հայաթափվեց Նախիջեւանը: Նույնը կատարվում էր Արցախում, սակայն երկրամասի բացարձակ մեծամասնություն կազմող հայությունը ոտքի կանգնեց, պայքարեց իր իրավունքների եւ անկախության համար: Ադրբեջանն, ի պատասխան այդ ամենին, իր ամբողջ տարածքում իրականացրեց հայկական կոտորածներ»,- նշում է Սումգայիթի հայերի իրավունքների պաշտպանության նախաձեռնող խմբի ղեկավարը: Հրայր Ուլուբաբյանի խոսքով՝ հայատյացությունն այսօր էլ ընկած է Ադրբեջանի պետական քաղաքականության հիմքում: Մյուս կողմից էլ Հայաստանը պանթուրքիզմի պլանների իրականացման ճանապարհին առաջին ու ամենամեծ խոչընդոտն է: Հրայր Ուլուբաբյանի համոզմամբ՝ ՀՀ իշխանությունները պետք է հետեւողականորեն ու ավելի ակտիվորեն պաշտպանեն ադրբեջանահայերի ոտնահարված իրավունքները: Ըստ այդմ՝ գործը պետք է հասնի ու քննվի միջազգային դատարանում, տրվի ոճրագործության գնահատականը, այնուհետեւ լուծվեն փոխհատուցման հետ կապված բոլոր հարցերը: Ղարաբաղյան հակամարտություն, Լեռնային Ղարաբաղ, Մարդու Իրավունքների Եվրոպական դատարան (ՄԻԵԴ), Բաքու, Սումգայիթ, Ցեղասպանություն, Ադրբեջան, հայ, Հայաստան


text: Երիտասարդների շրջանում կորոնավիրուսի դեպքերի տարածվածության տեմպը չի աճում. նախարար | ԱՐՄԵՆՊՐԵՍ Հայկական լրատվական գործակալություն Armenpress 11:16, 25 Հունիս, 2020 ԵՐԵՎԱՆ, 25 ՀՈՒՆԻՍԻ, ԱՐՄԵՆՊՐԵՍ: Երիտասարդների շրջանում կորոնավիրուսի տարածվածության տեմպը չի աճում։ Այս մասին կառավարության նիստում ասաց առողջապահության նախարար Արսեն Թորոսյանը՝ ավելացնելով, որ ինչքան տարիքը նվազում է, այնքան նվազում է տարածվածության տեմպի աճը։


text: 3000-ամյա դագաղում հին եգիպտական աստվածության պատկեր են հայտնաբերել 05:11 Ամերիկացի գիտնականները պարզել են, թե սթրեսից ազատվելու համար որքան պետք է շոյել կատվին 04:20 Հայտնաբերվել են Բրիտանիա ներխուժման ժամանակ զոհված հռոմեացի լեգեոներների մնացորդները 03:09 Գեր լաբրադորը դեպրեսիայի մեջ է ընկել՝ ավելորդ քաշ կորցնելով 02:17 Ակվարիումում հազվագյուտ ծովային վիշապ է ծնվել 01:20 Ամերիկյան բոյսկաուտների կազմակերպությունն իրեն սնանկ ճանաչելու հայց է ներկայացրել՝ մանկապղծության մեղադրանքների պատճառով 00:59 Ճապոնիայում գողերը հիվանդանոցից 6000 վիրաբուժական դիմակ են գողացել 00:48 Հայաստան. Վերջին չորս տարիներին Ռուսաստանի քաղաքացիություն է ձեռք բերել մոտ 100 000 մարդ 00:26 Գուրգեն Մարգարյանի գործում հույս ունենք, որ Եվրոպական դատարանը կճանաչի 14-րդ հոդվածի խախտումը. իրավաբան 00:15 Իռլանդիայի ափերին ուրվական-նավ է մոտեցել 00:05 Իսրայելի գլխավոր շտաբը Իրանի կողմից «սպառնալիքներին» դիմակայելու համար հատուկ ստորաբաժանում կստեղծի 23:53 Այսօր շատ հիշարժան փաստաթուղթ եմ ստորագրել. Նիկոլ Փաշինյան 23:49 Թուրքիան օգտվում է Ռուսաստան-ՆԱՏՕ հարաբերությունների վատթարացումից՝ Միջերկրական ծովում ազդեցությունն ուժգնացնելու համար 23:41 ԱՄՆ-ը պատժամիջոցներ է սահմանել «Ռոսնեֆտի» դստեր հանդեպ՝ Վենեսուելային աջակցելու համար 23:21 Թուրքական իշխանությունները բաց չեն թողել Օսման Կավալային բանտից՝ չնայած, որ դատարանն արդարացրել է նրան 23:19 Հնարավո՞ր է արդյոք նոր հեղաշրջում Թուրքիայում 22:48 Վրաստանում ամուսինը դանակահարել է կնոջը ամուսնալուծության ձեւակերպման ժամանակ 22:40 Քաղաքապետի հետ զրույցում հանգեցինք եզրահանգման, որ ճիշտը դիմում գրելն է. Աջափնյակի նախկին թաղապետ 22:18 Կորոնավիրուսը «շատ վտանգավոր իրավիճակ» է ստեղծում ամբողջ աշխարհի համար. ՄԱԿ-ի գլխավոր քարտուղար 22:14 Հայկ Մարությանի որոշմամբ Նոր Նորք վարչական շրջանի ղեկավարի պաշտոնը կզբաղեցնի Հովհաննես Մանուկյանը 21:57 Չինական կորոնավիրուսն ազդում է գլոբալ տնտեսության վրա 21:49 Արմեն Սարգսյանը շնորհավորական ուղերձ է հղել Մոլդովայի նախագահին՝ ծննդյան տարեդարձի առթիվ 21:48 Ռուսաստանը փետրվարի 20-ից ժամանակավորապես կդադարեցնի Չինաստանի քաղաքացիների մուտքը երկիր 21:37 Թրամփը քննադատել է Չինաստանի հետ առեւտրի համար որոշ առաջարկված սահմանափակումները 21:26 Արարատ Միրզոյանը Դանիայում անդրադարձել է ԼՂ խնդրին (ֆոտո) 21:20 16:07, 27.01.2020 Հունվարի 28-ին Հայաստանում սպասվում է առանց տեղումների եղանակ: Քամին՝ հարավարեւմտյան՝ 3-8 մ/վ: «Հայպետհիդրոմետից» NEWS.am-ին հայտնեցին, որ Երեւանում սպասվում է առանց տեղումների եղանակ: Առաջիկա գիշերը՝ -3-5, վաղը ցերեկը՝ +4+6։ Շիրակում գիշերը՝ -7-12, ցերեկը՝ -2+3, Կոտայքի լեռներում գիշերը՝ -7-12, ցերեկը՝ -2+3, Կոտայքի նախալեռներում գիշերը՝ -4-6, ցերեկը՝ +1+3, Սեւանա լճի ավազանում գիշերը՝ -7-12, ցերեկը՝ -2+3, Լոռիում գիշերը՝ -4-8, ցերեկը՝ +5+10, Տավուշում գիշերը՝ -2-5, ցերեկը՝ +8+13, Արագածոտնի լեռներում գիշերը՝ -7-12, ցերեկը՝ -2+3, Արագածոտնի նախալեռներում գիշերը՝ -4-6, ցերեկը՝ +3+5, Արարատում գիշերը՝ -4-7, ցերեկը՝ +4+6, Արմավիրում գիշերը՝ -4-7, ցերեկը՝ +4+6, Վայոց ձորի լեռներում գիշերը՝ -7-12, ցերեկը՝ -2+3, Վայոց ձորի նախալեռներում գիշերը՝ -4-7, ցերեկը՝ +4+6, Սյունիքի հովիտներում գիշերը՝ -2+1, ցերեկը՝ +8+13, Սյունիքի նախալեռներում գիշերը՝ -2-7, ցերեկը՝ 4+9, Արցախում գիշերը՝ -2-6, ցերեկը՝ +4+9 (հովիտներում գիշերը՝ -2+1, ցերեկը՝ +8+13)։ Սյունիքի մարզի ճանապարհներին տեղ-տեղ մերկասառույց է. Ամբերդ ամրոց եւ Քարի լիճ տանող ճանապարհները դեռ փակ են


text: Ժունինյո Պերնամբուկանո - Վիքիպեդիա՝ ազատ հանրագիտարան Ժունինյո Պերնամբուկանո Անտոնիո Աուգուստո Ռիբեիրո Ռեիս Ժունիոր կամ պարզապես Ժունինյո (պորտ.՝ Antônio Augusto Ribeiro Reis Junior, հունվարի 30, 1975(1975-01-30)[1], Ռեսիֆի, Բրազիլիա), բրազիլացի ֆուտբոլիստ, Բրազիլիայի հավաքականի նախկին կիսապաշտպան եւ տուգանային հարվածների վարպետ։ Ժունինյոն համարվում է բոլոր ժամանակների լավագույն տուգանային հարվածներ իրացնողներից մեկը։ պորտ.՝ Juninho Pernambucano հունվարի 30, 1975 (46 տարեկան) Ռեսիֆե, 1.80 մ Բրազիլիա 40 (6) Ժունինյոի ֆուտբոլային կարիերան սկսվել է «Վասկո դա Գամա» ակումբում, որի հետ նա հաղթել է մի քանի մրցանակներ, որոնց թվում են Բրազիլիայի առաջնությունում երկու հաղթանակները (1997 եւ 2000)։ 2001 թ.-ին Ժունինյոն տեղափոխվեց ֆրանսիական «Լիոն»։ «Լիոնի» կազմում ֆուտբոլիստը յոթ անգամ անընդմեջ դարձել է Ֆրանսիայի չեմպիոն։ 2009 թ.-ին Ժունինյոն, «Լիոնի» հետ պայմանագրի ավարտից հետո, տեղափոխվում է քաթարական «Ալ-Գարաֆա» ակումբ։ 2011 թվականին Ժունինյոն վերադարձել է «Վասկո դա Գամա», որտեղ սկսել էր իր կարիերան։ Բրազիլիայի հավաքականի կազմում Ժունինյոն անց է կացրել 40 հանդիպում եւ դարձել 6 գոլի հեղինակ։ Ժունինյոն համարվում է աշխարհի լավագույն տուգանայիններ իրացնողներից մեկը։ «Լիոն»-ի կազմում նա 44 անգամ է տուգանայինից գրավել է մրցակիցների դարպասը։ Նրա հարվածներից հետո գնդակը գրեթե չի պտտվում օդում։ Այն փոխում է իր ուղղությունը անկանխատեսելիորեն, որից հետո դարպասապահը դժվարությամբ է կարողանում պահել գնդակը։ Ժունինյոի պաշտոնական կայքը Archived 2008-09-05 at the Wayback Machine. Ժունինյո Պերնամբուկանոն National Football Teams կայքում (անգլ.) Ժունինյո Պերնամբուկանոն Soccerway.com կայքում (անգլ.) Սա անավարտ հոդված է բրազիլացի ֆուտբոլիստի մասին։ Դուք կարող եք օգնել Վիքիպեդիային՝ ուղղելով եւ լրացնելով այն։


text: Որտեղ են գործելու բուքմեյքերական գրասենյակները, եթե «Վիճակախաղերի մասին» նոր օրենքն ընդունվի - Shabat.am Որտեղ են գործելու բուքմեյքերական գրասենյակները, եթե «Վիճակախաղերի մասին» նոր օրենքն ընդունվի 02 Հոկտեմբեր, 2019 11:06 Ազգային ժողովն այսօր քննարկում է «Վիճակախաղերի մասին» Հայաստանի Հանրապետության օրենքում լրացումներ կատարելու մասին նոր օրինագիծը: Նախագծի հեղինակներն են ԱԺ փոխնախագահ Ալեն Սիմոնյանը, Ծառուկյան դաշինքի պատգամավոր Նաիրա Զոհրաբյանն ու «Իմ քայլը» խմբակցության պատգամավոր Սիփան Փաշինյանը: Հիմնական զեկուցող Ալեն Սիմոնյանն իր ելույթում նշեց, որ օրենքի վերաբերյալ ստացվել են առաջարկներ, որոնցից գրեթե բոլորն ընդունվել են, բացառությամբ կրկնվող ու տեխնիկապես անհնար առաջարկների, որոնք ընդամենը մեկ-երկուսն են: Առաջարկությունների մեջ ուշագրավը Սիփան Փաշինյանի ներկայացրածն է: «Օրենքի ընդունումից հետո Հայաստանում բուքմեյքերական գրասենյակները կգործեն հետեւյալ տրամաբանությամբ՝ յուրաքանչյուր կազմակերպության համար մարզկենտրոնում 1-ական, ինչպես նաեւ Երեւանի յուրաքանչյուր վարչական շրջանում 1-ական բուքմեյքերական գրասենյակ: Նաեւ Վայոց Ձորի եւ Սյունիքի մարզի այն քաղաքներում, որտեղ թույլատրված է խաղատների գործունեությունը, այսինքն՝ 4 քաղաքը, որը ներառված է տուրիզմի զարգացման տրամաբանության մեջ: Համաձայնեք, որ անտրամաբանական կլիներ, եթե խաղատուն լիներ, բայց ֆուտբոլային խաղի վրա խաղադրույք դնելու հնարավորություն չլիներ »,- ընդգծեց Ալեն Սիմոնյանը:


text: Չնայած հայտարարված հրադադարին՝ սեպտեմբերի լույս 18-ի գիշերն ադրբեջանական եւ հայկական զինված ուժերի միջեւ շարունակվել են մարտական գործողություններն Արցախում եւ Ադրբեջանի հարակից տարածքներում, որոնք արցախյան իշխանությունների վերահսկողության տակ են 1990-ականների պատերազմից ի վեր։ Ի՞նչ է տեղի ունեցել օրվա ընթացքում. իրադարձությունների նկարագրությունը՝ երկու կողմերից։ Տեղեկություններ Երեւանից եւ Ստեփանակերտից Արցախի պաշտպանության նախարարությունն առավոտյան հաղորդել է, որ գիշերը հումանիտար հրադադարը պահպանվել է՝ բացառությամբ հյուսիսային ուղղությամբ հրետակոծության եւ հարավային ուղղությամբ հրթիռակոծության։ Սակայն առավոտյան 07:20-ից ակտիվ հրետանային կրակից հետո ադրբեջանական ուժերը հարձակում են սկսել հարավային՝ «Խուդաֆերինի ջրամբարի ուղղղությամբ [Ջաբրայիլի շրջան] շահեկան դիրքեր զբաղեցնելու նպատակով»։ Հայաստանի պաշտպանության նախարարությունը հաղորդել է նաեւ, որ ադրբեջանական կողմը մեծ քանակությամբ ԱԹՍ-ներ եւ հրետանային միջոցներ է կիրառել։ Հայաստանի ԱԳՆ-ն Ադրբեջանին մեղադրել է արդեն երկրորդ անգամ հրադադարի մասին պայմանավորվածությունը խախտելու մեջ։ Այն ձեռք է բերվել ԵԱՀԿ Մինսկի խմբի համանախագահ երկրի ղեկավարի (խոսքը Ռուսաստանի նախագահ Վլադիմիր Պուտինի մասին է) անձնական միջնորդությամբ։ Հաղորդագրությունում ասվում է նաեւ, որ «Հայաստանը շարունակելու է ձեռնարկել բոլոր անհրաժեշտ միջոցները՝ պարտադրելու Ադրբեջանին խաղաղություն»։ Ավելի ուշ հայտնվեց Հայաստանի ԱԳՆ եւս մեկ հաղորդագրություն։ Այս անգամ՝ մարտադաշտից վիրավոր զինծառայողներին դուրս բերելու՝ Կարմիր խաչի միջազգային կոմիտեի միջնորդության փորձից Ադրբեջանի հրաժարվելու մասին։ Արցախի նախագահի խորհրդական Դավիթ Բաբայանը սեպտեմբերի 18-ի ճեպազրույցի ժամանակ հայտարարել է, որ Արցախում հումանիտար հրադադարն անժամկետ է, թեեւ Բաքուն դա հերքում է. «Եթե Ադրբեջանում հայտարարում են, որ դա ընդամենը մի քանի օրով է, նշանակում է, որ նրանց նպատակը մի քան օրից կրկին ագրեսիվ գործողություններ իրականացնելն է։ Եթե Ադրբեջանը կրկին անտեսի պայմանավորվածություններն ու հարգանք չդրսեւորի միջազգային հանրության՝ հրադադարի հաստատմանն ուղղված ջանքերի նկատմամբ, ապա ԵԱՀԿ Մինսկի խմբի համանախագահները ստիպված կլինեն ավելի կոշտ եւ այլ մեթոդներով հաստատել այն»։ Այս հայտարարություններից հետո ցերեկը հաղորդվում էր ռազմաճակատի ողջ երկայնքով հարաբերական անդորրի մասին։ Հոկտեմբերի 18-ի երեկոյան հաղորդագրություն է ստացվել Հայաստանի արտգործնախարարի եւ ԵՄ արտաքին գործերի եւ անվտանգության քաղաքականության հարցերով բարձր ներկայացուցիչ Ժոզեպ Բորելի միջեւ տեղի ունեցած հեռախոսազրույցի մասին։ Զոհրաբ Մնացականյանը մտահոգություն էր հայտնել Արցախում ռազմական գործողությունների վերաբերյալ «միջազգային հանրության որոշ դերակատարների դրսեւորած ոչ հստակ դիրքորոշման առնչությամբ»։ Նրա կարծիքով՝ «նման քաղաքականությունն Ադրբեջանի կողմից դիտարկվում է որպես միջազգային իրավունքի նորմերի խախտմամբ ուղեկցվող ադրբեջանական ագրեսիայի շարունակման համար թողտվություն»: Արտգործնախարարը եւս մեկ անգամ ընդգծել էր, որ ադրբեջանական կողմի ագրեսիան տեղի է ունենում Թուրքիայի ուղղակի ներգրավվածության պայմաններում, որն արտահայտվում է վերջինիս կողմից տարածաշրջան զինյալ ահաբեկիչների ներմուծմամբ։ Հայկական կողմը ռազմական գործողությունների մեկնարկից ի վեր բազմիցս հայտարարել է, որ դա լուրջ սպառնալիք է տարածաշրջանային եւ միջազգային անվտանգության համար: Գերմանիայի Բունդեսթագի պատգամավորները, որոնք Արցախ են այցելել, հայ լրագրողներին ասել են ճեպազրույցի ժամանակ, որ տեսել են, թե ինչպես է ադրբեջանական ԶՈՒ-ն ոչնչացնում խաղաղ բնակավայրերը։ «Մենք տեսել ենք, թե ինչպես են ռումբեր նետվում Ստեփանակերտի եւ Շուշիի բնակելի տների վրա, իսկ խաղաղ բնակչության դեմ կիրառվում է միջազգային իրավունքով արգելված զենք։ Ակնհայտ է, որ Ադրբեջանը փորձում է բնակչության ցեղասպանություն իրականացնել ԱԹՍ-ների միջոցով, սա «դրոնային ցեղասպանություն է»։ Մենք համաշխարհային խորհրդարաններին կոչ ենք անում ոչ միայն հայտարարություններ անել, այլեւ գործել, պատժամիջոցներ սահմանել Ղարաբաղի վրա հարձակված երկրների եւ նրանց զենք մատակարարող երկրների նկատմամբ», — հայտարարել է Բունդեսթագի պատգամավոր Շտեֆեն Կոտրեն։ «Չնայած հոկտեմբերի 18-ին ժամը 00:00-ից հումանիտար հրադադարի նոր ռեժիմի հաստատման մասին հայտարարությանը՝ Հայաստանը հերթական անգամ կոպտորեն խախտել է պայմանավորվածությունը», — հոկտեմբերի 18-ին առավոտյան ժամերին հաղորդել է Ադրբեջանի պաշտպանության նախարարությունը։ Ըստ աղբյուրի՝ «գիշերվա ընթացքում հակառակորդը ականանետներով եւ հրետանիով հրետակոծել է Ջաբրայիլ քաղաքի շրջակայքն, ինչպես նաեւ այդ շրջանի՝ օկուպացիայից ազատագրված գյուղերը, որոնք տեղակայված են Արազ գետի երկայնքով։ Անձնակազմի կորուստներ չկան»։ Առավոտյան ժամերին Ադրբեջանի պաշտպանության նախարարությունը լուր է հրապարակել նաեւ այն մասին, որ կասեցվել են հակառակորդի փորձերը՝ գրոհելու Աղդերեի, Ֆիզուլիի, Հադրութի եւ Ջաբրայիլի ուղղությամբ (Արցախի հարակից տարածքներ, որոնք արցախյան իշխանությունների վերահսկողության տակ են գտնվում 1990-ականների պատերազմից ի վեր)։ Հաղորդվում է նաեւ, որ հայտարարված հրադադարից անմիջապես հետո եւ մինչեւ հոկտեմբերի 18-ի առավոտյան ժամը չորսը Հայաստանը նաեւ Ադրբեջանի սահմանին իրավիճակը սրելու փորձեր է ձեռնարկել. «Կիրառվել է խոշոր տրամաչափի զենք, Հայաստանի Ճամբարակի շրջանի տարածքից հրետակոծվել են ադրբեջանական բանակի դիրքերը Քեդաբեքի շրջանում, Հայաստանի Բերդի տարածքից՝ ադրբեջանական բանակի դիրքերը Թովուզի շրջանում»։ Ցերեկվա ժամերին Ադրբեջանի Աղդամի շրջանի տարածքը հրետակոծվել է Հայաստանի ԶՈՒ կողմից։ Ադրբեջանի նախագահը Թվիթերում հաղորդել է, որ Ադրբեջանի զինված ուժերն Ադրբեջանի դրոշն են բարձրացրել Խուդաֆերինի հին կամրջի վրա, որը տեղակայված է Ջաբրայիլի շրջանում, Արաքս գետի վրա։ Կամուրջն այդ շրջանը միացնում է Իրանին։ Ադրբեջանի պաշտպանության նախարարությունը կադրեր է տարածել Ֆիզուլի քաղաքից, որի նկատմամբ նախօրեին վերահսկողություն է սահմանել ադրբեջանական բանակը։


text: Նարեկ Բաբայանը պարզաբանել է Շուռնուխում ստեղծված իրավիճակը – Armenia Today 04 Օգոստոս 2021 01:44 Նարեկ Բաբայանը պարզաբանել է Շուռնուխում ստեղծված իրավիճակը 04 Հունվար 2021 22:18 Շուռնուխ գյուղով անցնող Մ2 ավտոմայրուղու ներքեւի հատվածում գտնվող 12 տներից 11-ն անցել է Ադրբեջանի հսկողության ներքո, սակայն, անվտանգության նկատառումներից ելնելով, 12-րդ տնից ընտանիքը եւս դուրս է եկել: 12 ընտանիքից 9-ն այս պահին տեղավորվել է հենց Շուռնուխում, բոլորին կտրվի փոխհատուցում: «Արմենպրես»-ի հետ զրույցում Շուռնուխում ստեղծված իրավիճակը պարզաբանել է Սյունիքի փոխմարզպետ Նարեկ Բաբայանը: «11+1 տուն. 11-ն անցել է իրենց, մյուսն էլ ստիպված, շատ մոտ գտնվելով, դուրս է եկել: Այսպիսով` փաստացի 12 ընտանիք դուրս է եկել իր տներից: Այդ տները գտնվում են միջպետական Մ2 ավտոմայրուղու արեւելյան կամ ներքեւի հատվածում»,-ասել է Բաբայանը: 12 տներից դուրս եկածներից մեկը տարեց կին է, այժմ նա տեղափոխվել է Կապան՝ իր աղջկա տուն, մինչեւ կլուծվի հարցը: Երկու ընտանիք տեղափոխվել է Գորիս՝ իրենց հարազատների տուն: Փոխմարզպետի խոսքով՝ մնացած ընտանիքները տեղավորվել են Շուռնուխում՝ դատարկ տներում: «Երեկ մարզպետի հետ քննարկմանը նրանք խնդրեցին երկու ժամանակավոր տնակ: Մարզպետն իրենց տրամադրեց այդ երկու տնակները: Եվ այս պահին այդ 12 ընտանիքից 9-ը տեղակայվել է գյուղում»,-ասել է Բաբայանը: Նրա վստահեցմամբ՝ պետությունն այդ ընտանիքներին միանշանակ փոխհատուցում է տրամադրելու։ Այս փուլում քննարկվում է, որ հենց Շուռնուխում նոր բնակարաններ կառուցվեն եւ տրամադրվեն այդ բնակիչներին: «Բայց դա պետք է լինի իրենց հետ համատեղ քննարկման արդյունքում»,-նշել է Բաբայանը: Շուռնուխ գյուղում, ընդհանուր առմամբ, կա 45 ընտանիք: Այսպիսով, նրանցից երկուսն այս պահին Գորիսում է, մեկը՝ Կապանում: Փոխմարզպետի խոսքով՝ բոլոր միջոցները ձեռնարկում են, որ նրանք էլ շատ արագ վերադառնան գյուղ։ Նա կարծում է, որ շատ մոտ ապագայում այդ հարցը կլուծվի: «Ամեն ինչ պետք է անենք, որ բնակիչները Շուռնուխում իրենց անվտանգ զգան»,-նշել է Բաբայանը: Նա նաեւ վստահեցրել է, որ Շուռնուխի տարածքից արոտավայր, խոտհարք կամ վարելահող չի անցնում հակառակորդին: «Բայց, քանի որ շուռնուխցիների մի մասն իրենց խոտհարքը կազմակերպում էր Կուբաթլուի տարածքում, այդ առումով բնակիչները խնդիր ունենալու են»,- ասել է Բաբայանն ու հավելել, որ հակառակորդի հսկողության տակ անցած տների տնամերձերի մասով եւս փոխհատուցում կտրվի: Փոխմարզապետը վստահեցրել է, որ դպրոցի հետ կապված խնդիր եւս չկա: «Համացանցում նյութ, նկարներ էին տարածվում՝ գրադարանի հետ կապված: Ուզում եմ տեղեկացնել, որ բոլոր գրքերը տեղափոխվել են, թշնամուն ոչ մի գիրք չի մնացել: Կար կադր, որում թափված գրքեր էին. գրքերը տեղափոխելու ընթացքում ընդամենը միջադեպ է եղել, գրապահարան է շրջվել, գրքեր են թափվել: Եվ ինչ-որ մեկը պարզապես շտապել է ֆիքսել այդ կադրը եւ այդպես ներկայացրել»,-ասել է նա: Անդրադառնալով անվտանգությանը՝ փոխմարզպետը պարզաբանել է, որ մայրուղու՝ ադրբեջանական հսկողության տակ անցած հատվածում՝ ճանապարհի ներքեւի հատվածում ադրբեջանցիները տեղադրել են վրան եւ տեղակայվել: «Մայրուղու վերեւի հատվածում տեղակայվել են ՀՀ ԱԱԾ սահմանապահ զորքերը: Մայրուղու վրա տեղակայվել են ռուս սահմանապահ զորքերը: Կարծում եմ՝ այդ հատվածում մայրուղին լիարժեք անվտանգ է, քանի որ վերահսկսվում է եւ՛ մեր ԱԱԾ սահմանապահ զորքերի կողմից, եւ՛ ռուս սահմանապահների կողմից»,-ասել է նա:


text: Կէաւուր Թաղին Մէջ Կէաւուր Չէր Մնացած, Հիմա Թաղամասն Ալ Չմնաց – Armenian Independent Broadcasting of Boston Սուր գաւառին մէջ գտնուող Սուրբ Կիրակոս եկեղեցւոյ մէջ կատարուած ուսումնասիրութիւնները բացայայտեցին, որ վնասուած է եկեղեցւո ոչ այնքան դուրսի, այլ` ներսի կողմը, որը 6 ամիս ոչ ոք չէր կրնար տեսնել` բախումներու թատերաբեմին մէջ գտնուելուն պատճառով: Սակայն, միւս կողմէ, անոնք արձանագրած են, որ եկեղեցւոյ բոլոր ապակիները կոտրուած են, անիկա օգտագործուած է որպէս ռազմակայան, նստարանները պատուհաններուն յենելով` պատնէշներ ստեղծած են, մէջը վառարան սարքած են, ուր այրած են որոշ նստարաններ, իսկ եկեղեցիին մէջը` աղբանոցի վերածած: Մարդու իրաւունքներու պաշտպանները նշելով, թէ յատկապէս մեծ աւերածութեան ենթարկուած է Սուրբ Կիրակոսի այգիին մէջ գտնուող փոքր եկեղեցին, նաեւ յայտնած են. «Թալանուած է եկեղեցւոյ գրասենեակը, կողոպտուած` վաճառելու նպատակով այստեղ գտնուող գիրքերը, ինչպէս նաեւ` նուէրները: «Քահանայատուն» անուանուող ներքեւի յարկին վրայ բացուած է մեծ անցք մը, որմէ կապ հաստատուած է Սուրբ Կիրակոսի կողքին գտնուող քաղդէական եկեղեցւոյ հետ»: Անոնք յայտնելով, որ այստեղի բոլոր խանութներն ու տուները քանդուած են, առաջ նեղլիկ եղած այդ փողոցը այժմ ամբողջովին դատարկ է եւ վերածուած է բաց տարածքի մը, նաեւ շեշտած են, թէ Սուրբ Կիրակոս եկեղեցիին եւ քաղդէական եկեղեցիին պատկանած շուրջ 25 խանութները եւս գետնին հաւասարեցուցած են: Մարդու իրաւունքներու պաշտպանները յայտարարած են. «Յատկապէս Մկրտիչ Մարկոսեանի փողոցը այլեւս հարթ տարածք է, որմէ նոյնիսկ Մարտինքափըն կ՛երեւի: Կէաւուր թաղը այլեւս ամբողջովին դատարկ է եւ մեծ տարածք: Խճաքարերը հաւաքուած են, բայց Եօղուրթփազարը փողոցին մէջ տուները դեռ կանգուն են: Կէաւուր թաղին մէջ կէաւուր չէր մնացած, հիմա թաղամասն ալ չմնաց»,- «Ակօս»-ին կը գրէ Նազան Օզճանը:


text: ԱՄՆ-ում ավտովթարի հետեւանքով ճանապարհին է թափվել 3.4 տոննա լորձունակերպ (լուսանկարներ) - Լուրեր Հայաստանից - Թերթ.am 11:20 • 14.07.17 ԱՄՆ Օրեգոն նահանգի արագընթաց մայրուղիներից մեկի վրա ստեղծվել է տհաճ տեսարան, երբ լորձունակերպերով լի բեռնատարը շրջվել է, ու ահռելի որդերի տեսքով լպրծուն արարածները թափվել են ճանապարհին: Ինչպես նշում է The Daily Mail-ը, բեռնատարի վարորդ Սալվատորե Թրագեյլը պատմել է, որ տեղափոխելիս է եղել լորձունակերպերով լի 13 կոնտեյներ, որոնց մեջ, ընդհանուր առմամբ, եղել է 3.4 տոննա լորձունակերպ: Վարորդի խոսքով՝ մի պահ նա կորցրել է մեքենայի կառավարումը, ինչի հետեւանքով Հարավային Կորեա արտահանման համար նախատեսված լորձունակերպերը հայտնվել են գետնին:


text: Հովհաննես Ավետիսյան | Քաղաքական դիսկուրս - Միտքը փոփոխություն է Հեղինակ՝ Հովհաննես Ավետիսյան Գոյություն ունի հարկային վարչարարության լուրջ խնդիր։ Իսկ եկամտահարկի եւ շահութահարկի դրույքների փոփոխությունը առանց ստվերի եւ տնտեսական միտումների հետ ունեցած պատճառահետեւանքային կապի խորը վերլուծության կարող է հանգեցնել էական կորուստների պետական բյուջեի համար։


text: Մեր վարչապետը գիտի՝ մինչեւ 2050 թվականը ապրելո՞ւ է. 2.5 տարվա մեջ իր խոստումների 95%-ը կյանքի չի կոչել. քաղաքագետ | Mediamall.AM Մեր վարչապետը գիտի՝ մինչեւ 2050 թվականը ապրելո՞ւ է. 2.5 տարվա մեջ իր խոստումների 95%-ը կյանքի չի կոչել. քաղաքագետ 23:45 - 21.Սեպտեմբեր.2020 Վարչապետ Նիկոլ Փաշինյանը այսօր ներկայացրեց մինչեւ 2050 թվականի ռազմավարության տեսլականը. «Առաջին՝ ՀՀ բնակչությունը հասցնել մինչեւ առնվազն 5 մլն-ի, ստեղծել 1,5 մլն աշխատատեղ, հաղթահարել աղքատությունն աշխատանքով, 20-ապատկել Հայաստանի ՀՆԱ-ն, 7-նապատկենք միջին աշխատավարձը»։ Թեմայի վերաբերյալ քաղաքագետ Գագիկ Համբարյանը ԼՈՒՐԵՐ.com-ի հետ զրույցում նշեց, որ լավ կլիներ, եթե Նիկոլ Փաշինյանը հեռավար ծրագրեր ներկայացնելուց առաջ մոտակա տարիների ռազմավարական զարգացման ծրագիր մշակեր. «Նիկոլ Փաշինյանը պետք է հասկանար, որ ինքը մինչեւ 2050 թվականը կարող է Հայաստանը չղեկավարի, եւ ինքը պետք է իրատեսական ծրագրեր դներ իր առաջ եւ դրանք կյանքի կոչեր: Մենք այս պահին ունենք բազմաթիվ խնդիրներ, որոնք լուծում չեն ստացել նաեւ իր՝ իշխանության գալուց հետո: Ընդհանրապես պետք է նշել, որ իր հայտարարած 5 միլիոն բնակչությունը առաջին անգամ չի ասում: Ես ուրախ կլինեի, որ Նիկոլ Փաշինյանը պարզաբաներ հասարակությանը, թե երկու տարվա ընթացքում ինչպես է ստացվել, որ իր կառավարման ժամանակահատվածում մոտավորապես 45-50 հազար ՀՀ քաղաքացիներ միայն հրաժարվել են քաղաքացիությունից եւ ընդունել են Ռուսաստանի քաղաքացիություն: Իշխանափոխությունից հետո ՀՀ բնակչությունը նվազել է եւ պարոն Փաշինյանը առաջնահերթ պետք է մտածի՝ ինչպես անել, որ ՀՀ անձնագիրը շատ մեծ արժեք ունենա ՀՀ քաղաքացիների համար: Իր՝ իշխանության գալուց հետո ամսական 2000-2500 մարդ հրաժարվում է ՀՀ քաղաքացիությունից. սրանք աղետալի թվեր են»։ Մինչեւ 2050 թվականը 1,5 միլիոն նոր աշխատատեղեր ստեղծելը քաղաքագետն ուտոպիստական է համարում. «Լավ կլինի պարոն Փաշինյանը վերականգնի այն, ինչ եղել է: Առաջին անգամը չէ, որ հանդիպում ենք վարչապետ Փաշինյանի ոչ իրատեսական թվաբանությանը: Անցյալ օրը ԱԺ-ում ընդհանրապես խայտառակ ելույթ ունեցավ աշխատատեղերի հետ կապված. պարզվում է, որ կորոնավիրուսի հետեւանքով փակված 70.000 աշխատատեղերը ոչ միայն վերաբացվել են այս պահի դրությամբ, այլեւ 6600 էլ ավելացել են: Հետաքրքիր է՝ բա որ այդքան աշխատատեղ է ավելացել՝ ինչո՞ւ է ՀՀ-ի ՀՆԱ-ն նվազել, ոլորտներն էլ նվազման տեմպեր են արձանագրում»: Վարչապետը նշել է, որ բանակի մարտունակության ցուցանիշով տեղ ենք զբաղեցնելու աշխարհի առաջատար երկրների առնվազն առաջին 20-յակում։ Քաղաքագետը նկատում է, որ հայկական բանակը այն եզակի ինստիտուտներից է ՀՀ-ում, որը շատ վաղուց կայացած է. «Փաշինյանը չէ, որ մարտունակ բանակ պետք է ստեղծի եւ շատ վատ է, որ սեփական անգործությունը եւ ձախողումները փորձում է կոմպենսացնել բանակում եւ անվանարկել նաեւ բանակը' հասարակությանը համոզելով, որ մենք մարտունակ բանակ չունենք, եւ ինքը եկել է իշխանության եւ ինքն էլ պետք է ստեղծի: Ցանկացած իշխանության օրոք մեր բանակը զարգացել է: Հիմա պետք է ավելի զարգացնել, եւ ես անբարոյականություն եմ համարում, երբ ՀՀ որեւէ ղեկավար փորձում է բանակի հաշվին ինքնափիառվել. դա անընդունելի է»: «Մարդիկ ապրում են ռեալ իրավիճակում եւ սպասում են աշխատավարձի եւ թոշակի բարձրացման հիմա, ոչ թե 2050 թվականին, որովհետեւ ես' որպես ՀՀ քաղաքացի, տեսա, որ իշխանության գալով պարոն Փաշինյանը բազմաթիվ ոլորտների ղեկավար նստեցնելով իր դիլետանտ, անպատրաստ գործընկերներին եւ կուսակիցներին, որի արդյունքում մենք տեսանք, որ կոռուպցիան, ուղղակիորեն, օրինականացվեց՝ հավելավճարների եւ պարգեւավճարների տեսքով»,- ընդգծեց քաղաքագետը։ Անդրադառնալով առողջոպահության եւ կրթության ոլորտներին՝ Համբարյանը նշեց, որ ՀՀ-ում 2.5 տարվա մեջ նշված 2 ոլորտները քարուքանդ են արվել. «Այս ոլորտները հավասարվել գետնին Նիկոլ Փաշինյանի «երկու սուրբ կովերի»՝ Արայիկ Հարությունյանի եւ Արսեն Թորոսյանի թեթեւ ձեռքերով, եւ հիմա խոսել առողջապահության եւ կրթության մասին մինչեւ 2050 թվականը՝ ուղղակի ծիծաղելի է: Մենք այստեղ ունենք կոնկրետ խնդիր Նիկոլ Փաշինյանի ընկալումների հետ կապված եւ նա ինչ է մտածում՝ ինչպես ենք փակելու այս 2.5 տարիների ընթացքում վերցված պարտքերը»։ «Նիկոլ Փաշինյանի հայտարարությունները ընդամենը ցանկություններ են' քաղաքականությունից չհասկացող հասարակության լայն շերտի համար, որոնք այսօր, լինելով սոված, ընդամենը կերակրվում են Նիկոլ Փաշինյանի ականջահաճո կենացներով: Թող իրենց ստամոքսները դատարկ լինեն, բայց ականջները կուշտ լինեն գործող իշխանությունների խոստումներով, մինչ վերջիններս շատ արագորեն հարստանում են: Մեր վարչապետը գիտի՝ մինչեւ 2050 թվականը ապրելու՞ է. 2.5 տարվա մեջ իր խոստումների 95%-ը կյանքի չի կոչել եւ խոսում է 2050 թվականի Հայաստանի պայծառ ապագայի մասին»,- եզրափակեց քաղաքագետը։ 03/08/17 21:51 Աշխարհում կույրերի թիվը մինչեւ 2050 թվականը կարող է եռակի ավելանալ 03/04/15 16:06 Մինչեւ 2050 թվականը մուսուլմանները թվով գրեթե կհավասարվեն քրիստոնյաներին. հետազոտություն 24/09/18 10:31 Երեւան վերադառնալուն պես վարչապետը բանակցություններ կսկսի ԱԺ ուժերի հետ՝ այն ցրելու շուրջ. քաղաքագետ


text: Մարինա Տաշչյանը նշանակվել է Երեւան քաղաքի առաջին ատյանի ընդհանուր իրավասության դատարանի... ՀՀ նախագահ Արմեն Սարգսյանի հրամանագրով Մարինա Տաշչյանը նշանակվել է Երեւան քաղաքի առաջին ատյանի ընդհանուր իրավասության դատարանի դատավոր: Համապատասխան հրամանագրում ասվում է. «Հիմք ընդունելով Սահմանադրության 139-րդ... ՀՀ ոստիկանապետ Վալերի Օսիպյանը շարունակում է կադրային փոփոխություններ կատարել համակարգում: Մեր տեղեկություններով, ոստիկանապետի հրամանով՝ Հայաստանի ոստիկանության կազմակերպված հանցավորության դեմ պայքարի գլխավոր վարչության (6-րդ վարչության) պետ... Կառավարության որոշմամբ ՀՀ Սյունիքի մարզի մի շարք համայնքներում սակավաջուր ամիսներին մեխանիկական եղանակով Մեղրիի ինքնահոս համակարգին ջրալրում ապահովելու նպատակով թվով 12 պոմպակայանների եւ 600 գծամետր... Օդեսայից ժամանած պատվիրակությունը` Երեւան քաղաքի պատմության թանգարանում Օդեսայի հայ համայնքի նախաձեռնությամբ եւ «Ծիածան» բարեգործական հիմնադրամի հովանավորությամբ կազմակերպված դպրոցականների մարզային մրցաշարի հաղթողները պարգեւատրվել էին մեկշաբաթյա տուրիստական ուղեւորությամբ` դեպի Հայաստան: Ուկրաինական պատվիրակությունը, որի... Հուլիսի 27-ին, ժամը 16.30-ին, հիվանդանոցից ոստիկանության Չարենցավանի բաժնում հաղորդում է ստացվել, որ ծակած-կտրած վերքերով իրենց մոտ է տեղափոխվել 1985 թ. ծնված Գարիկ Մանվելյանը: Նույն օրը,... ՀՀ արտակարգ իրավիճակների նախարար Արմեն Երիցյանի հանձնարարությամբ՝ նոյեմբերի 10-ին ԱԻ նախարարի տեղակալ Հայկարամ Մխիթարյանի գլխավորությամբ գումարվեց «Պայթուցիկ նյութերի, պայթեցման սարքավորումների առեւտրի եւ պայթեցման աշխատանքների... Թուրքիայի խորհրդարանի պատգամավոր Շամիլ Թայարը բավական ցավագին է արձագանքել Եվրալիգայի եզրափակչում Մոսկվայի ՑՍԿԱ-ի հաղթանակին Ստամբուլի «Ֆեներբահչեի» նկատմամբ: Իշխող «Արդարություն եւ զարգացում» կուսակցության պատգամավորն առաջարկել է... Ազգային ժողովի «Ելք» խմբակցությունը վարչապետի թեկնածու է առաջադրելու։ Այս մասին ասաց խմբակցության քարտուղար Գեւորգ Գորգիսյանը։ «Իրավաբանների հետ խորհրդակցությունը հուշեց, որ պետք է առաջադրենք վարչապետի թեկնածու։ Առաջադրելու... Հուլիսի 2-ին, ժամը 23.50-ին, ոստիկանության Նաիրիի բաժնում ահազանգ է ստացվել, որ Եղվարդ-Նոր Հաճն վազուրդի 38-րդ կմ հատվածի 6-րդ կետում գնացքի տակ մարդ է ընկել: Մեկնած... ՀՀ քննչական կոմիտեի ՀԿԳ քննության գլխավոր վարչությունում շարունակվում է հուլիսի 20-ին տեղի ունեցած զանգվածային անկարգությունների դեպքերի առթիվ հարուցված քրեական գործի նախաքննությունը։ Ձեռնարկված քննչական գործողությունների արդյունքում...


text: Հայաստան-Սփյուռք համաժողովի շրջանակում թողարկված նամականիշներից հասույթը կուղղվի զինծառայողների ապահովագրության հիմնադրամին | Mediamall.AM 19:34 - 18.Սեպտեմբեր.2017 «Հայփոստ» ընկերության կողմից սեպտեմբերի 17-ին շրջանառության մեջ դրվեց երեք նամականիշ՝ նվիրված՝ «Զինծառայողների ապահովագրության հիմնադրամ»-ի թեմային: Փոստային նամականիշները մարվեցին եւ շրջանառության մեջ դրվեցին «Հայաստան-Սփյուռք» համաժողովի շրջանակներում:


text: Ստամբուլյան կոնվենցիայի վավերացմանն ընդառաջ օրենքներում փոփոխություններ եւ լրացումներ են արվում. առաջինը՝ «զուգընկեր» հասկացությունն է Ստամբուլյան կոնվենցիայի վավերացմանն ընդառաջ օրենքներում փոփոխություններ եւ լրացումներ են արվում. առաջինը՝ «զուգընկեր» հասկացությունն է 21:48 - 20/հոկտեմբերի/2019 Իրավական ակտերի նախագծերի հրապարակման միասնական կայքից տեղեկանում ենք, որ հոկտեմբերի 17-ին ՀՀ Աշխատանքի եւ սոցիալական հարցերի նախարարութան կողմից հանրային քննարկման է դրվել «Ընտանիքում բռնության կանխարգելման, ընտանիքում բռնության ենթարկված անձանց պաշտպանության եւ ընտանիքում համերաշխության վերականգնման մասին» ՀՀ օրենքում փոփոխություններ եւ լրացումներ կատարելու մասին» ՀՀ օրենքի նախագիծը։ Նախագծով, ի թիվս այլ փոփոխությունների եւ լրացումների, ընտանեկան հարաբերություններում ներմուծվում է նոր՝ «զուգընկերներ» հասկացությունը։ Մասնավորապես, առաջարկվում է Օրենքի 3-րդ հոդվածի 1-ին մասը շարադրել հետեւյալ խմբագրությամբ. «Ընտանիքում բռնություն Է համարվում սույն օրենքով սահմանված ֆիզիկական, սեռական, հոգեբանական կամ տնտեսական բնույթի բռնի արարքը, ինչպես նաեւ անտեսումը, վերահսկող վարքագիծը, որը կատարվել է ընտանիքի անդամների կամ նախկին կամ ներկա զուգընկերների միջեւ»: Իսկ Օրենքի 4-րդ հոդվածով սահմանել «զուգընկերներ» հասկացության բացատրությունը. «զուգընկեր` միեւնույն անձի հետ մտերիմ (այդ թվում՝ ինտիմ) հարաբերությունների մեջ գտնվող անձ»: «Զուգընկեր» հասկացության բացատրության մեջ չի տարբերակվում զուգընկերների սեռը, հետեւաբար՝ միեւնույն անձի հետ մտերիմ (այդ թվում՝ ինտիմ) հարաբերությունների մեջ գտնվող անձ ասելով` կարելի է նկատի ունենալ նաեւ գեյերի, լեսբիների, տրանսգենդերների եւ ԼԳԲՏ համայնքի այլ ներկայացուցիչների մտերիմ, այդ թվում՝ ինտիմ հարաբերությունները, որը նախագծի ընդունումից հետո ենթակա կլինի պաշտպանության։ Նշենք, որ նախագծի «հիմնավորումներ» բաժնում որեւէ կերպ չի նշվում «զուգընկերներ» հասկացության առաջարկվող փոփոխության մասին, ինչն այն թաքցնելու եւ հասարակության ուշադրությունը դրա վրա չկենտրոնացնելու ակնհայտ փորձ է։ Նման հասկացություն ՀՀ ներպետական օրենսդրության մեջ օգտագործվում է առաջին անգամ։ «Զուգընկերներ» հասկացության ներմուծումն ակնհայտորեն կապված է Ստամբուլյան կոնվենցիայի ստորագրմամբ եւ վավերացմանն ընդառաջ ստանձնած հանձնառությունների հետ, քանի որ Ստամբուլյան կոնվենցիայի պաշտպանության շրջանակները տարածվում են նաեւ «զուգընկերներ»-ի վրա։ Ուստի՝ այդ հասկացության ներդրմամբ փորձ է արվում ներպետական օրենսդրությունը համապատասխանեցնել Ստամբուլյան կոնվենցիայում օգտագործվող հասկացություններին։ Նշենք, որ Ստամբուլյան կոնվենցիայով սահմանվում են նաեւ այլ հասկացություններ, որոնք առայժմ չկան մեր ներպետական օրենսդրության մեջ. օրինակ՝ «ընտանեկան միավոր», «գենդերով պայմանավորված սոցիալական վարքագիծ» եւ այլն։ Հաշվի առնելով ՀՀ Աշխատանքի եւ սոցիալական հարցերի նախարարութան ակտիվ գործողություններն` ուղղված տարբեր օրենքներում փոփոխություններ կատարելուն` կարող ենք փաստել, որ առաջիկայում Զարուհի Բաթոյանի գլխավորած գերատեսչության կողմից կառաջարկվի նաեւ վերը նշված եւ այլ հասկացությունների ներդրումը ՀՀ ներպետական օրենսդրության մեջ։


text: Շուկար պապի հուշարձան - Վիքիպեդիա՝ ազատ հանրագիտարան 47°12′51′′ հս. լ. 39°43′00′′ ավ. ե.HGЯOL Շուկար պապի հուշարձան «Շուկար պապի հուշարձան» (ռուս.՝ Дед Щукарь), Միխայիլ Ալեքսանդրովիչ Շոլոխովի «Հերկած խոպան» վեպի գլխավոր հերոսներից մեկի հուշարձանը Դոնի Ռոստովի առափնյայում` գետի կայանի հարեւանությամբ։ Բացվել է 1981 թվականին։ «Հերկած խոպան» վեպի գործող անձ Շուկար պապի նախատիպը եղել է ատաղձագործ Տիմոֆեյ Տիմոֆեեւիչ Վորոբյովը, որը բնակվում էր Գրեմյաչի Լոգ խուտորում եւ նախկինում Շոլոխովին հաճախակի հյուր էր գալիս։ Նա այդ մականունը ստացել էր դեռեւս երեխա ժամանակ, եւ այն մնաց նրա հետ մինչեւ իր կյանքի վերջին օրերը[1]։ Վառ եւ յուրօրինակ կերպարի հուշարձան ստեղծելու գաղափարը, որի անունը հետագայում դարձավ հասարակ անուն, ծագել է 1980 թվականին, երբ ստեղծագործության հեղինակ Միխայիլ Ալեքսանդրովիչ Շոլոխովին շնորհվեց Սոցիալիստական աշխատանքի հերոսի երկրորդ կոչումը[2]։ Հուշարձանի հեղինակներն են Ուկրաինայի ԽՍՀ վաստակավոր արտիստ, քանդակագործ Նիկոլայ Վասիլեւիչ Մոժաեւը եւ ճարտարապետ Վիտալի Իվանովիչ Վոլոշինը[2]։ Ոչ բարձր բետոնե պատվանդանի վրա տեղադրված քանդակը կերտված է ամբողջ հասակով, բրոնզից է եւ պատկերում է գանգուր մորուքով եւ բարեսիրտ դեմքով նիհար մի ծերունու` հագին ռուսական ժողովրդական հագուստ։ Շուկար պապը պատկերված է ծնկները կիսածալված, աջ ձեռքը ծնկի վրա, ձախ ձեռքը բարձրացրած եւ ցուցամատը դեպի առաջ, ըստ երեւույթին, պատմում է իր ուսանելի պատմություններից մեկը։ Նրա կողքի հենարանի վրա կախված է մի փոքրիկ կասթա, որի մեջ ձկնապուրն է եփվում[3]։ «Շուկար պապի հուշարձանից» ոչ հեռու գտնվում է Շոլոխովի մեկ այլ հերոսի` Դոնի պատմվածքների «Անպատկառի» բրոնզե հուշարձանը։


text: Ցույց են տրվում 961 համարից մինչեւ 973 համարի արդյունքները՝ ընդհանուր 973 հատից 18.01.2021, 05:23 #970 20.01.2021, 23:12 #971 Ստեղծագործական սկզբունքի գիտակցությունը Տիեզերքում գիտակցություն է տալիս ամբողջ շինարարությանը: Երբ հավաքվում է տիեզերական սերմը, ի հայտ է գալիս ստեղծագործական սկզբունքի գիտակցությունը: Նկրտող սերմի կազմությունը միշտ այնպես է հավաքում, որ խթանիչ ուժը ձեռք է բերում գիտակից ստեղծագործման հանդեպ որակների երեւույթը: Ստեղծագործական խթանիչ ուժը միշտ համապատասխանում է ձգողության օրենքին: Տարածական հուրը ծնունդ է տալիս իր սերմերին: Մարդկությունն ամեն մտադրության մեջ սերմեր է արարում: Գիտակցության զարգացումը կնկրտի մարդկությանը դեպի Տիեզերքի հետ համատեղ ստեղծագործում եւ կլարի բոլոր հոգեւոր լծակները: Երբ սերմի գիտակցությունը գործում է հաստատված Մագնիսին հակառակ, ի հայտ են գալիս տարբեր հոսանքներ: Երբ գիտակցությունն ուղղված է դեպի ստեղծագործական խթանիչ ուժը, կարելի է սահմանել բարեշրջումը: Ուստի շատ հոգատարորեն է պետք կազմել երկրային հանգույցները: Տիեզերքի գծագրած սերմերը գիտակցություն են տալիս բոլոր էներգիաներին: Սերմերը, որոնք գծագրել է մարդկությունը, արդեն հագեցնում են Տիեզերական Մագնիսի ընթացքը: Ստեղծագործական սկզբունքն ուղղորդում է հրի հոսանքները եւ նկրտում է էներգիաները: Այդ պատճառով բոլոր տիեզերական դրսեւորումներն արտացոլվում են Հրեղեն Հոգու կենտրոնների վրա: Ամեն հրեղեն դրսեւորում հնչում է կենտրոնների վրա, հրահրելով տարբեր զգացումներ: Հաճախ թախիծն ու ճնշվածությունը կախված են հրեղեն լարումներից: Այդ զգացումների պատճառը՝ հոսանքների անհամաձայնեցվածությունն է: Այդ չներդաշնակված հոսանքները, հարվածելով կենտրոններին, հնչում են աններդաշնակորեն: Երբ չհամաձայնեցված հոսանքները սլանում են տարածության մեջ, հավասարակշռություն հիմնելու համար էներգիաները ստիպված են շատ ստեղծագործական ուժ ծախսել: Չներդաշնակված հոսանքների երեւույթը Հրեղեն Հոգու մեջ ասես թե մարտնչող էներգիաների համագոյատեւում է ստեղծում: Փոխելով իրենց ուղղությունը, բոլոր մագնիսական սլաքները թրթռում են: Ալեբախությունն էլ, իհարկե, տեղի է ունենում Մագնիսի ուղղության փոփոխությունից: Տարածական հուրը լարում է իր Մագնիսը, եւ ստորգետնյա հուրը ցանկանում է դուրս պրծնել: Ուստի բոլոր տիեզերական ուժերը շատ լարվածաբար են աշխատում: Վճռական դրսեւորումներ կլինեն Ուրանի եւ Սատուրնի մենամարտի տակ, այդ պատճառով շատ հոսանքներ, լինելով նույնիսկ ծանր, բարերար շատ բաներ են կրում: Երեկ, 02:30 #972 Բարեշրջումն ուղղորդում է մարդկությանը հրի հաստատմամբ: Բարեշրջական ամեն աստիճանի վրա մարդկությունը շարժվում է տարբեր խթանիչներով: Մեկությունների սերմերը եւ բոլոր էներգիաները հաճախականության ուժն ուղղորդում է դեպի հրի ստեղծագործում: Երբ անբեկանելի օրենքը մտնում է հողմային օղակի մեջ, էներգիաների նկրտումները ենթարկվում են այդ օրենքին: Ստեղծագործական էներգիայի հողմային օղակները միշտ լարում են հաստատված էներգիաները: Երբ մարդկությունն ընկալի ստեղծագործական կրակների բոլոր դրսեւորումները, ոգու հզորությունը կսկսի, հիրավի, ձգվել դեպի տիեզերական ստեղծագործումը: Երբ տիեզերական էներգիայի մի մասը մարդկությունը ճանաչի որպես գործող ուժ, այդ ժամանակ նա Տիեզերքի գործընկերը կդառնա: Այնքա՜ն սքանչելի է ուղիների անվերջանալիությունը: Տիեզերական համադրությունների մեջ շատ են արտացոլվում ազատ էներգիաները: Երբ խոսում ենք պատահականությունների մասին, այդ ազատ էներգիաները նկատի ունենք: Յուրաքանչյուր էներգիա, որը միանում է տիեզերական սերմերի նկրտող ձգողություններին, նոր համադրություն է հիմնում: Հրեղեն Հոգին հաճախ զգում է այդ երեւույթները, որոնք լարում են տարածությունը: Էներգիայի հատկությունը ձգվում է դեպի հուրը եւ լարված կենտրոնները: Այժմ խանգարմունքները նման լարված վիճակ են ընդունում: Հազվագյու՛տ ժամանակներ են, ահե՛ղ ժամանակներ են, որոշի՛չ ժամանակներ են: Մոլորակային կիզակետը տեղաշարժվում է, ինչպես Մագնիսի դրսեւորումը: Երբ տեղի է ունենում էներգիաների հերթափոխ, տեղաշարժվում են ոչ միայն մասերը, այլեւ ամբողջ ուղեծիրն է ներգրավված այդ տեղաշարժի մեջ: Յուրաքանչյուր գործող ուժ ենթարկվում է այդ տեղաշարժին, եւ բոլոր ոլորտները լարվում են հագեցած Մագնիսով: Տեսանելի եւ անտեսանելի էներգիաները նկրտում են դեպի տեղշարժող պարույր: Տարածական հուրն ընդգրկում է բոլոր կենսական էներգիաները, եւ թե ցածր ոլորտները, թե բարձր ոլորտները, հագենում են այդ հրով: Հիրավի, չկա այնպիսի անկյուն, որտեղ հնարավոր կլիներ խուսափել այդ տեղաշարժերից, եւ հրի ներուժը կարող է հաստատել նոր սանդղափուլը: Ուստի, երբ երկրի ուղեծիրը միանում է տարածական հրի հետ, Տիեզերական Մագնիսը սկսում է տեղաշարժել: Arjo (Երեկ) Երեկ, 21:51 #973 Երբ մարդկությունը սովորի հասկանալ Տիեզերական Ամբողջությունը, կհաստատվի տիեզերական շինարարությունը: Մարդկության գլխավոր առաջադրանքն է միացնել նյութական աշխարհը հոգեւորի հետ: Ոլորտների սահմանագծումը տեղի է ունենում չափազանց կտրուկ, այդ պատճառով այդքան հազվադեպ է նախասահմանվածի համադրությունը մեխանիկական աշխարհի հետ, որի մեջ սուզվում են մարդիկ: Երբ մոլորակային գիտակցությունն ուղղված է բոլոր գործոնների միավորմանը, տիեզերական տեղաշարժերի երեւույթն ընդգրկում է բոլոր ոլորտները: Ուստի մոլորակային գիտակցությունն է տեղակայում տիեզերական էներգիան: Հրեղեն Հոգու նկրտումը եւ կենտրոնների աշխատանքն օգնում են տիեզերական գիտակցության հաստատմանը: Հետեւաբար էներգիայի ամենագլխավոր հաստատումն է գիտակցության առաջխաղացումը: Զարգացնելով մարդկության մեջ տիեզերական գիտակցությունը, Մեր Եղբայրների ստեղծագործումը դրան է ուղղված: Այդ պատճառով Մեր կողմից հաստատված է կենտրոնների համագործակցությունը: Հիրավի, Մենք գնահատու՛մ ենք կրակների փոխակերպիչ ուժը: Իհարկե, աշխարհի վերակառուցումն ուղեկցվում է հին երեւույթները ծածկող հոսանքներով: Մագնիսի ամեն տեղաշարժ լարում է մարդկային բոլոր գործողությունները: Յուրաքանչյուր նկրտող պարույր արտահայտում է հագեցնող տարածական հրի ամեն նոր նկրտման հաստատումը: Ուստի, երբ հզոր երկիրը ժամանակավորապես ծածկվում է ավազով, այդ ժամանակ նկրտող հոսանք է ի հայտ գալիս վերելքի դրսեւորման համար, քանզի չկա անհաստատություն այնտեղ, որտեղ առաջ է մղում Տիեզերքի ստեղծագործ Ձեռքը: Կա մի մագնիսական սլաք, որը երբեք չի շեղվում, գիտնականները գիտեն, որ այն Ասիայում* է: Իսկ Մենք կլայնացնենք այդ ըմբռնումը: Իհարկե, մոլորակի վրա կա կիզակետ, որը ձգվում է Տիեզերական Մագնիսի կողմից եւ պահում է մարդկային բարօրության բոլոր թելերը: Այդ Կենտրոնի դրսեւորումը հավասարակշռություն է տալիս մոլորակին: Երբ ստորգետնյա կրակների ձգողությամբ հաստատվում է երկրի կեղեւի հավասարակշռությունը կիզակետի հանդեպ, պետք է չմոռանալ այն հոգեմագնիսական ուժերը, որոնք հավասարակշռություն են հիմնում վերերկրյա ոլորտներում: Ուրեմն ինչպիսի՞ աղբյուրներ են դրսեւորվում որպես հոգեմագնիսական ուժեր: Երեք աղբյուրներ են այդ ուժերը. տարածական հուրը, Լուսատուների ճառագայթները եւ հոգեւոր մագնիսը: Հետեւաբար կարելի է ասել, որ հոգեւոր մագնիսի հոսանքն արտահայտվում է որպես Հասյալի եւ Հրեղեն Հոգու ստեղծագործում: Տարածական հուրը հաստատում է ամեն մի էներգիա: Լուսատուները հաստատում են հրի տիեզերական աղբյուրը: Խնդրում եմ հավատալ Հրեղեն Հոգու ստեղծագործ ուժերին: Եթե դուք տեսնեիք ոգու եւ սրտի աշխատանքը, ուրեմն կտեսնեիք, հիրավի, մագնիսի ստեղծագործումը: Երբ գիտակցությունը, լինելով մտավոր, կասեցնում է ընթացքը, այդ ժամանակ ջնջվում է սահմանը ֆիզիկականի եւ աստղայինի միջեւ: Իհարկե, տիեզերական ստեղծագործումը սքանչելի է այդպես անտեսանելիորե՛ն: * Ըստ իս, այդ սլաքը՝ Մասիս սարն է, Ցից-սարը, Մերուն, մոլորակի Ողնաշարը: Եվ այս առումով ես կխնդրեի բոլորին ուշադրության արժանացնել այսօրվա իրավիճակը Հայաստանում եւ անել համապատասխան եզրահանգումներ: